pythainlp/thai-wiki-dataset-v4 huggingface dataset:
เพลิงพรางเทียน

เพลิงพรางเทียน เป็นนวนิยาย แนว พีเรียด แฟนตาซี ดราม่า และ โรแมนติก ของ หัสวีร์ ได้ถูกสร้างเป็นละครทางสถานีโทรทัศน์ไทยทีวีสีช่อง 3 ออกอากาศในปี พ.ศ. 2562 บทโทรทัศน์โดย ปานตะวัน กำกับการแสดงโดย วรวิทย์ ศรีสุภาพ ผลิตโดย บริษัท กู๊ด ฟิลลิ่ง จำกัด นำแสดงโดย พงศกร เมตตาริกานนท์ , ณัฏฐณิชา ดังวัธนาวณิชย์ , ณัฐฐชาช์ บุญประชม ออกอากาศทุกวัน ศุกร์ เวลา 20.45 น. และวันเสาร์ อาทิตย์ เวลา 20.10 น. เริ่มวันที่ 18 พฤษภาคม 2562 - 14 มิถุนายน 2562โดยละครเรื่องนี้ได้เรตติ้ง4.9
เรื่องย่อ.
 เรื่องราวโศกนาฏกรรมความรักในอดีตของ “เทียนคำ” สาวน้อยผู้ใสซื่อบริสุทธิ์ที่ตกหลุมพรางความรักให้กับ “เจ้าน้อยเทวาฤทธิ์” สามีสุดหวงของ “เจ้าวงเดือน” เป็นเหตุให้เธอถูกฆ่าตายพร้อมกับคำสาบานว่าจะกลับมาสะสางความแค้นให้ได้ โดยมี “ปิ่นทอง” เป็นตัวดำเนินเรื่องราวเพื่อข้ามมาในชาติปัจจุบัน ซึ่งชาติปัจจุบันนั้นเธอคือ “กลินท์” นางแบบผู้อื้อฉาวที่กำลังเป็นมือที่สามความรักของ “อินทร์” และ “ปติมา” จู่ ๆ ก็ได้รับปิ่นทองและรำลึกถึงชาติอดีต
ฌูเวา กังเซลู

ฌูเวา เปดรู กาวากู กังเซลู (เกิด 27 พฤษภาคม ค.ศ. 1994) เป็นนักฟุตบอลอาชีพชาวโปรตุเกส ปัจจุบันเล่นให้แก่อัลฮิลาล และทีมชาติโปรตุเกสในตำแหน่งฟุลแบ็กเป็นหลัก แต่ก็สามารถเล่นในตำแหน่งปีกได้ด้วย
กังเซลูเริ่มต้นอาชีพฟุตบอลกับไบฟีกา ก่อนจะย้ายไปสโมสรบาเลนเซียใน ค.ศ. 2014 ขณะมีอายุ 20 ปี โดยเริ่มจากการยืมตัว ต่อมาใน ค.ศ. 2017 เขาลงแข่งขันในเซเรียอากับสโมสรอินเตอร์มิลานผ่านการยืมตัว จากนั้นย้ายไปยังยูเวนตุสที่ซึ่งเขาเซ็นสัญญาร่วมสโมสรใน ค.ศ. 2018 และกลายเป็นผู้ชนะเลิศของลีกและซูแปร์โกปปาอีตาเลียนาในฤดูกาลแรกของเขา
ในระดับเยาวชนทุกรุ่นรวมกัน กังเซลูลงเล่น 75 ครั้งให้กับทีมชาติโปรตุเกสและทำประตูได้ 3 ประตู เขาเปิดตัวในฐานะผู้เล่นทีมชาติชุดใหญ่ใน ค.ศ. 2016
การ์ลุช ไกรอช

การ์ลุช มานูแวล บรีตู ลียัล ไกรอช (เกิดวันที่ 1 มีนาคม ค.ศ. 1953) เป็นผู้ฝึกสอนฟุตบอลชาวโปรตุเกส เขาเคยทำหน้าที่ผู้จัดการทีมชาติบ้านเกิดของเขาสองครั้ง รวมถึงทีมชาติสหรัฐอาหรับเอมิเรตส์, แอฟริกาใต้ และอิหร่าน โดยพาทีมชาติแอฟริกาใต้ (ค.ศ. 2002), โปรตุเกส (ค.ศ. 2010) และอิหร่าน (ค.ศ. 2014 และ 2018) ไปสู่การแข่งขันฟุตบอลโลก ในระดับสโมสร เขาเคยเป็นผู้จัดการสโมสรสปอร์ติงลิสบอนในปรีไมราลีกา, นิวยอร์ก/นิวเจอร์ซีย์เมโทรสตาส์ในเมเจอร์ลีกซอกเกอร์ และเรอัลมาดริดในลาลิกา เขายังเคยเป็นผู้ช่วยอเล็กซ์ เฟอร์กูสัน คุมสโมสรแมนเชสเตอร์ยูไนเต็ดอยู่สองช่วง
ไกรอชได้รับรางวัลหลายครั้งในฐานะผู้ฝึกสอนระดับเยาวชน และประสบความสำเร็จในระดับชุดใหญ่และระดับสโมสร (ส่วนใหญ่ในฐานะผู้ช่วยของเฟอร์กูสัน) ใน ค.ศ. 1998 เขาเขียนรายงาน "คิว-ริพอร์ต" ซึ่งอธิบายแผนยกระดับการพัฒนานักฟุตบอลในสหรัฐ
ไกรอชเป็นผู้จัดการทีมชาติอิหร่านเป็นระยะเวลาเกือบแปดปี (ระหว่าง ค.ศ. 2011–2019) นับเป็นผู้จัดการทีมที่ปฏิบัติหน้าที่ยาวนานที่สุดในประวัติศาสตร์ทีมชาตินี้ นอกจากนี้ เขายังเป็นผู้จัดการทีมเพียงคนเดียวในประวัติศาสตร์อิหร่านที่พาทีมชาติไปสู่การแข่งขันฟุตบอลโลกสามครั้งติดต่อกัน
ฌูแซ ซา

ฌูแซ เปดรู มัลไยรู ดึ ซา (เกิด 17 มกราคม ค.ศ. 1993) เป็นนักฟุตบอลชาวโปรตุเกส ปัจจุบันเล่นในตำแหน่งผู้รักษาประตูให้แก่วุลเวอร์แฮมป์ตันวอนเดอเรอส์ สโมสรในพรีเมียร์ลีก และทีมชาติโปรตุเกส
ลูกา ยอวิช

ลูกา ยอวิช (เกิด 23 ธันวาคม ค.ศ. 1997) เป็นนักฟุตบอลชาวเซอร์เบีย ปัจจุบันลงเล่นในตำแหน่งกองหน้าตัวเป้าให้กับเอซี มิลาน และทีมชาติเซอร์เบีย
ชีวิตช่วงต้น.
ยอวิชเกิดที่ลอซนิตซา สหพันธ์สาธารณรัฐยูโกสลาเวีย เขาเติบโตในบาตาร์ หมู่บ้านขนาดเล็กใกล้Bijeljina จาก Milan กับ Svetlana Jović พ่อแม่ชาวเซิร์บในบอสเนีย
ทองใส ทับถนน

ทองใส ทับถนน (14 พฤศจิกายน พ.ศ. 2490 – 20 มีนาคม พ.ศ. 2567) ศิลปินมรดกอีสาน สาขาศิลปะการแสดง ดนตรีพื้นบ้าน (พิณ) ปี พ.ศ. 2555 เป็นนักดนตรี และนักแสดงและนักแต่งเพลงชาวไทยที่มีชื่อเสียง และอดีตสมาชิกวงเพชรพิณทอง
ประวัติ.
ทองใส ทับถนน เกิดเมื่อวันที่ 14 พฤศจิกายน พ.ศ. 2490 ที่บ้านหนองกินเพล ตำบลหนองกินเพล อำเภอวารินชำราบ จังหวัดอุบลราชธานี เป็นบุตรของนายปิ่น ทับถนน กับนางหนู ทับถนน ผู้เป็นบิดานั้นมีความสามารถโดดเด่นด้านหมอลำพื้นบ้าน และการแสดงหนังบักตื้อ (หนังปราโมทัย) และนายปิ่น ทับถนนยังเป็นลูกศิษย์ของหมอลำทองคำ เพ็งดี ผู้มีชื่อเสียงด้านลำกลอนในสมัยนั้น
ทองใส ทับถนน เป็นบุตร คนที่ 1 และเป็นบุตรชายคนแรก และมีน้องร่วมกัน 5 คน เป็นชาย 2 คน เป็นหญิง 3 ได้แก่
ทองใส ทับถนน เริ่มฝึกดีดพิณเมื่ออายุ 4 ปี โดยมีครูบุญ บ้านท่างอย อำเภอวารินชำราบ จังหวัดอุบลราชธานี เป็นผู้ฝึกสอนการดีดพิณเป็นคนแรก จนอายุได้ 8 ปี จึงได้เล่นพิณประกอบคณะหมอลำของนายปิ่น ทับถนน ผู้เป็นพ่อ จากนั้นจึงได้เรียนรู้ลายพิณโบราณกับครูบุญชู โนนแก้ว แห่งบ้านโนนสังข์ อำเภอกันทรารมย์ จังหวัดศรีสะเกษ ศิลปินมือพิณพื้นบ้านตาพิการ  เมื่อเรียนจบชั้นประถมศึกษาปีที่ 4 จึงได้ตระเวนเล่นดนตรีกับคณะหมอลำปิ่น ทับถนนเรื่อยมา
พ.ศ. 2511 เมื่ออายุได้ 21 ปี ได้เข้าประจำการเป็นทหารเกณฑ์ที่กองพันทหารปืนใหญ่ ค่ายสรรพสิทธิประสงค์ อำเภอวารินชำราบ จังหวัดอุบลราชธานี จึงได้มีโอกาสเป็นนักดนตรีวงดนตรีสากลประจำกองพันทหารปืนใหญ่  ได้นำพิณมาประยุกต์กับดนตรีสากลสมัยใหม่ และเรียนรู้การเล่นดนตรีตามแบบสากลนับแต่นั้นเป็นต้นมา สมรสกับนางประมวล ทับถนน (สกุลเดิมจันไตร) มีบุตรธิดา 3 คน ได้แก่
ทองใส ทับถนน เสียชีวิตจากโรคประจําตัวเบาหวานและความโลหิตสูงเมื่อวันที่ 20 มีนาคม พ.ศ. 2567 เวลา 04.53 ที่บ้านเลขที่ 163 หมู่ที่ 8 บ้านหนองกินเพล ตําบลหนองกินเพล อําเภอวารินชำราบ จังหวัดอุบลราชธานี สิริอายุ 76 ปี
เข้าสู่วงการ.
หลังพ้นเกณฑ์ทหารในปี พ.ส. 2513 ครูทองใส ทับถนนจึงกลับมาใช้ชีวิตที่บ้านเกิดและได้สมัครเข้าเป็นนักดนตรีคณะ ลูกทุ่งอีสาน ของนายนพดล ดวงพร  ภายใต้ฉายา ทองใส หัวนาค ทั้งนี้เพราะมีพิณแกะสลักเป็นรูปพญานาคเป็นเครื่องดนตรีคู่กาย 
พ.ศ. 2514 นพดล ดวงพร ได้รับเชิญให้นำวงดนตรีลูกทุ่งอีสานประยุกต์ไปแสดงถวายหน้าพระที่ประทับที่เขื่อนอุบลรัตน์ อำเภออุบลรัตน์ จังหวัดขอนแก่น เมื่อครั้งที่พระบาทสมเด็จพระเจ้าอยู่หัว รัชกาลที่ 9 เสด็จพระราชทานปริญญาบัตรแก่นักศึกษามหาวิทยาลัยขอนแก่น ครูนพดล ดวงพร ร่วมกับครูทองใส ทับถนน ได้ถวายพิณแด่พระบาทสมเด็จพระเจ้าอยู่หัว รัชกาลที่ 9 พระองค์ทรงตรัสว่า “เพชรนี้เป็นเพชรน้ำเอก” ของเครื่องดนตรีอีสาน ยังความปลื้มปิติแก่นพดล ดวงพร และชาวคณะเป็นอย่างมาก จึงได้เปลี่ยนชื่อวงดนตรี ลูกทุ่งอีสาน พิณประยุกต์ มาเป็นวง เพชรพิณทอง  ซึ่งถือว่าเป็นนามมงคลอันเกิดจากการถวายพิณในครั้งนั้น
ต่อมาได้นำเอาคอนแท็กไฟฟ้ามาประกอบกับพิณ และถือว่าเป็นพิณไฟฟ้าตัวแรกของเมืองไทย และได้เล่นดนตรีกับวงดนตรีเพชรพิณทอง ตลอดมาตั้งแต่ปี พ.ศ. 2514 จนได้ยุติวง
ผลงาน.
มีมากกว่า 50 ชุด เช่น
อิชิโร ฮนดะ

อิชิโร ฮนดะ (#เปลี่ยนทาง บางครั้งเอกสารเผยแพร่ของต่างประเทศลงชื่อผิดว่า อิโนชิโระ ฮนดะ (Inoshiro Honda) เป็นผู้กำกับภาพยนตร์และผู้เขียนบทชาวญี่ปุ่น เป็นที่รู้จักมากเพราะภาพยนตร์แนวไคจูและโทกูซัตสึของเขา ซึ่งรวมถึง หลายเรื่องในชุด "ก็อดซิลลา" และช่วงต้นชีวิตการทำงานของเขา เขายังมีผลงานอย่างกว้างขวางในประเภทสารคดีและสงคราม นอกจากนี้ เขายังเป็นเพื่อนชั่วชีวิตและเพื่อนร่วมงานของอากิระ คูโรซาวะ โดยร่วมงานกันมากมายในช่วงคริสต์ทศวรรษ 1980 และ 1990
บุญช่วง เด่นดวง

บุญช่วง เด่นดวง หรือ บุญช่วง ดาเหลา (เกิด 6 กรกฎาคม พ.ศ. 2488) ศิลปินมรดกอีสาน สาขาศิลปะการแสดง (หมอลำ) พ.ศ. 2555 เป็นผู้มีความสามารถโดดเด่นด้านการแสดงหมอลำกลอนที่มีชื่อเสียงของภาคอีสาน เป็นเพื่อนสนิทรุ่นเดียวกับฉวีวรรณ ดำเนิน ศิลปินแห่งชาติ พ.ศ. 2536 และเป็นผู้คงไว้ซึ่งเชื้อสายและมีอาวุโสสูงสุดของสายตระกูล "ดาเหลา" ซึ่งเป็นสายสกุลหมอลำกลอนอันมีชื่อเสียงจากเคน ดาเหลา ศิลปินแห่งชาติ สาขาศิลปะการแสดง (หมอลำ) พ.ศ. 2534, บุญเพ็ง ไฝผิวชัย ศิลปินแห่งชาติ สาขาศิลปะการแสดง (หมอลำ) พ.ศ. 2540 และ ทองเจริญ ดาเหลา ศิลปินมรดกอีสาน สาขาวรรณศิลป์ พ.ศ. 2555
ประวัติ.
บุญช่วง เด่นดวง เกิดเมื่อวันที่ 6 กรกฎาคม พ.ศ. 2488 ที่บ้านกระจาย ตำบลป่าติ้ว อำเภอคำเขื่อนแก้ว จังหวัดอุบลราชธานี (ปัจจุบันคือตำบลกระจาย อำเภอป่าติ้ว จังหวัดยโสธร) เป็นบุตรของนายพรหมมา เด่นดวง ชาวบ้านทุ่งมน ซึ่งมีอาชีพหมอลำกลอนเช่นกัน ในช่วงชีวิตวัยเยาว์เมื่อสำเร็จการศึกษาประถมศึกษาปีที่ 4 แล้ว ก็ออกมาช่วยบิดามารดาทำนา และทำไร่ปอ ตลอดจนเลี้ยงน้อง ๆ ที่บ้านของตน 
บุญช่วง เด่นดวง เป็นผู้ชื่นชอบหมอลำ และลิเกพื้นบ้านตั้งแต่เยาว์วัย วันหนึ่งได้ออกไปเลี้ยงวัวที่ทุ่งนา ขณะนั้นจึงทำให้นึกคิดว่าอยากจะเป็นหมอลำที่เก่งกาจสามารถออกทำการแสดงอย่างหมอลำ และลิเกพื้นบ้านบ้าง
พ.ศ. 2503 ได้ผกผันชีวิตมาเป็นเรียนรู้หมอลำเพลินกับนางทองดำ เด่นดวง ผู้เป็นพี่สาว จนพัฒนาขึ้นเป็นนางเอกหมอลำเพลิน และหมอลำเรื่องต่อกลอน โดยลำเรื่องแรกคือ ลำเรื่องเศรษฐีนกเอี้ยง และลำเรื่องจันทร์ตราทองแดงลำดับต่อมา 
พ.ศ. 2507 ได้เดินทางเข้าไปฝากตัวเป็นลูกศิษย์ในสำนักงานของหมอลำเคน ดาเหลา ศิลปินแห่งชาติ สาขาศิลปะการแสดง (หมอลำ) พ.ศ. 2534 และหมอลำคำภา ฤทธิทิศ ซึ่งเป็นผู้ได้รับการยกย่องว่าเป็นบรมครูหมอลำที่มีชื่อเสียงมาก ซึ่งเปิดสำนักงานฯ ตั้งอยู่ข้างวัดแจ้ง อำเภอเมืองอุบลราชธานี จังหวัดอุบลราชธานี การฝึกฝนอยู่ในสำนักงานแห่งนี้ บุญช่วง เด่นดวง ได้พัฒนาตนเอง เรียนรู้ ต่อยอด ฝึกฝนจากครูอาจารย์ และด้วยสติปัญญาของตนเอง จึงมีลักษณะการขับลำที่โดดเด่น เหนือชั้นเชิงเพื่อนร่วมสำนักงานด้วยกัน จนสามารถออกรับงานการแสดงกับหมอลำอาวุโสหลายคน เช่น หมอลำวังสถาน หมอลำเปลี่ยน วิมลสุข เป็นต้น จนเป็นที่ยอมรับกันทั่วภาคอีสาน และสปป.ลาว
ชีวิตครอบครัว.
บุญช่วง เด่นดวง ได้สมรสกับทองเจริญ ดาเหลา ศิลปินพื้นบ้าน (หมอลำ) ซึ่งเป็นหลานอาของหมอลำเคน ดาเหลา ศิลปินแห่งชาติ มีบุตรด้วยกัน 2 คน ได้แก่
ปัจจุบันอาศัยอยู่บ้านเลขที่ 110 หมู่ที่ 6 บ้านหนองแก ตำบลหนองนาคำ อำเภอเมืองอุดรธานี จังหวัดอุดรธานี ปัจจุบันทำงานเป็นอาจารย์พิเศษที่มหาวิทยาลัยราชภัฏอุดรธานี อำเภอเมืองอุดรธานี จังหวัดอุดรธานี คุณแม่บุญช่วงยังได้รับเกียรติใด้ดำรงตำแหน่งกรรมการตัดสินการประกวดศิลปะการแสดงหมอลำของหลาย ๆ หน่วยงานอีกด้วย
ชัชวาลย์ สุขสมจิตร์

พลตำรวจเอก ชัชวาลย์ สุขสมจิตร์ (เกิด 24 ตุลาคม 2497) เป็นสมาชิกวุฒิสภาไทย ชุดที่ 12 อาจารย์พิเศษประจำ คณะนิติศาสตร์ มหาวิทยาลัยธรรมศาสตร์อดีตนายตำรวจราชองครักษ์พิเศษ อดีตปลัดกระทรวงยุติธรรม อดีตอธิบดีกรมสอบสวนคดีพิเศษอดีตรองผู้บัญชาการตำรวจแห่งชาติ อดีตสมาชิกสภานิติบัญญัติแห่งชาติ
ประวัติ.
พลตำรวจเอก ชัชวาลย์ สุขสมจิตร์ เกิดเมื่อวันที่ 24 ตุลาคม พ.ศ. 2497 ที่อำเภอบางบาล จังหวัดพระนครศรีอยุธยา เป็นนักเรียนนายร้อยตำรวจรุ่นที่ 30 (นรต.30)
การศึกษา.
การอบรมและสัมนา
วิทยาการประกันภัยระดับสูง (วอส.)
การทำงาน.
พลตำรวจเอก ชัชวาลย์ เคยดำรงตำแหน่งสำคัญดังนี้
โกปาอาเมริกา 2019 รอบแพ้คัดออก

รอบแพ้คัดออกของ โกปาอาเมริกา 2019 จัดขึ่นตั่งแต่วันที่ 27 มิถุนายน ค.ศ. 2019 ในรอบก่อนรองชนะเลิศ และนัดชิงชนะเลิศ จะแข่งขันในวันที่ 7 กรกฎาคม ค.ศ. 2019 ที่ สนามเอสตาจีอูดูมารากานัง ใน ริโอเดจาเนโร.
"เวลาทั้งหมดนี้เป็นเวลาท้องถิ่น, BRT "
รูปแบบ.
ในรอบแพ้คัดออก, จะแข่งขันกันในเวลาปกติ 90 นาที:
คอนเมบอล ได้มีการกำหนดคู่ในรอบรองชนะเลิศไว้ดังนี้:
ทีมที่ผ่านเข้ารอบ.
สองอันดับแรกจากแต่ละกลุ่มรวมทั้งลำดับสามที่ดีที่สุดสองทีมจะผ่านเข้าสู่รอบแพ้คัดออก
สายการแข่งขัน.
<section begin=Bracket /><section end=Bracket />
รอบก่อนรองชนะเลิศ.
บราซิล พบ ปารากวัย.
<section begin=QF1 /><section end=QF1 />
เวเนซุเอลา พบ อาร์เจนตินา.
<section begin=QF2 /><section end=QF2 />
โคลอมเบีย พบ ชิลี.
<section begin=QF3 /><section end=QF3 />
อุรุกวัย พบ เปรู.
<section begin=QF4 /><section end=QF4 />
รอบรองชนะเลิศ.
บราซิล พบ อาร์เจนตินา.
<section begin=SF1 /><section end=SF1 />
ชิลี พบ เปรู.
<section begin=SF2 /><section end=SF2 />
นัดชิงอันดับที่สาม.
<section begin=TPP /><section end=TPP />
หมายเหตุ.
<templatestyles src="Reflist/styles.css" />
วีรัณ ฉันทศาสตร์โกศล

พลเอก วีรัณ ฉันทศาสตร์โกศล (เกิด 31 ตุลาคม พ.ศ. 2498) สมาชิกวุฒิสภาไทย ชุดที่ 12 อดีตราชองครักษ์พิเศษอดีตประธานคณะที่ปรึกษากองทัพบกอดีตผู้บัญชาการหน่วยบัญชาการป้องกันภัยทางอากาศกองทัพบก
อดีตสมาชิกสภานิติบัญญัติแห่งชาติ
ประวัติ.
พลเอก วีรัณ ฉันทศาสตร์โกศล เกิดเมื่อวันที่ 31 ตุลาคม พ.ศ. 2498 ชื่อเล่นชื่อ ตุ่ย
เป็นนักเรียนเตรียมทหารรุ่นที่ 14 รุ่นเดียวกับ พลเอก ธีรชัย นาควานิช อดีต ผู้บัญชาการทหารบก พลเอก อักษรา เกิดผล
พลเอก วีรัณ เคยได้รับแต่งตั้งเป็นประธานคณะกรรมการตรวจสอบโครงการอุทธยานราชภักดิ์ เมื่อเดือน พ.ย. 2558
เอออร์ตาส่วนท้อง

เอออร์ตาส่วนท้อง  เป็นหลอดเลือดแดงที่มีขนาดใหญ่ที่สุดในช่องท้อง เป็นส่วนหนึ่งของเอออร์ตา ต่อเนื่องมาจากเอออร์ตาส่วนลง (ของส่วนอก)
โครงสร้าง.
เอออร์ตาส่วนท้องเริ่มต้นที่ระดับกะบังลม ผ่านทางช่องเอออร์ติก โดยตามหลักการแล้วจะอยู่ด้านหลังของกะบังลม ที่กระดูกสันหลังระดับ T12 เอออร์ตาส่วนท้องทอดตัวลงไปตามผนังด้านหลังของช่องท้อง ด้านหน้าของลำกระดูกสันหลัง ดังนั้นหลอดเลือดนี้จึงโค้งตามรูปร่างของกระดูกสันหลังส่วนเอว นั่นคือนูนออกมาทางด้านหน้า (นูนเข้าไปหาผนังช่องท้อง) โดยจุดที่นูนที่สุดของเอออร์ตาส่วนท้องนี้คือ ณ กระดูกสันหลังส่วนเอวข้อที่สาม (L3) เอออร์ตาส่วนท้องจะทอดตัวขนานไปกับอินฟีเรียร์ เวนา คาวา ซึ่งอยู่ทางด้านขวาของเอออร์ตาส่วนท้อง และมีขนาดเส้นผ่านศูนย์กลางเล็กลงเมื่อจะแยกออกเป็นแขนง ที่ซี่โครงซี่ที่ 11 เอออร์ตาส่วนท้องมีขนาดเส้นผ่านศูนย์กลางยาว 122 มม. และกว้าง 55 มม. และมีความดันคงที่ เอออร์ตาส่วนท้องแบ่งออกเป็น 2 ส่วนทางคลินิก ได้แก่
แขนง.
เอออร์ตาส่วนท้องส่งเลือดส่วนมากไปเลี้ยงในช่องท้อง โดยมีจุดเริ่มต้นอยู่ที่ T12 และสิ้นสุดที่ L4 พร้อมกับการเข้าสู่จุดแยกสองง่ามกระดูกปีกสะโพก เป็นหลอดเลือดแดงกระดูกปีกสะโพกร่วม โดยแยกออกเป็นแขนงดังต่อไปนี้
โปรดทราบว่าการแยกสองง่าม (ที่ติดกัน) ของอินฟีเรียร์เวนาคาวา คือ ตำแหน่ง L5 และด้านล่างของการแยกสองง่ามของหลอดเลือดแดงเอออร์ตา
ความสัมพันธ์.
เอออร์ตาส่วนท้องพาดเยื้องไปทางซ้ายของเส้นกลางลำตัว ถูกปกคลุมทางด้านหน้าด้วยโอเมนตัมน้อยและกระเพาะอาหาร ด้านหลังซึ่งเป็นแขนงหลอดเลือดแดงท้องและข่ายหลอดเลือดแดงท้อง อยู่ด้านล่างของหลอดเลือดดำม้าม, ตับอ่อน, หลอดเลือดดำไตซ้าย, ส่วนล่างของลำไส้เล็กส่วนต้น, เยื่อแขวนลำไส้ และข่ายหลอดเลือดแดงเอออร์ติกส่วนท้อง
ส่วนด้านหลัง เอออร์ตาส่วนท้องจะถูกแยกออกจากกระดูกสันหลังส่วนเอวและกระดูกอ่อนเส้นใยกระดูกสันหลังโดยเอ็นตามยาวหน้า (anterior longitudinal ligament) และหลอดเลือดดำเอวซ้าย
ที่ด้านขวาเอออร์ตาส่วนท้องมีความสัมพันธ์กับหลอดเลือดดำเอไซโกส, ซิสเตอร์นาไคลี, ท่อช่องอก และขาด้านขวาของกะบังลม โดยจะแยกกันที่สุดท้ายจากส่วนบนของอินฟีเรียร์เวนาคาวา และจากทางขวาของปมประสาทท้อง โดยอินฟีเรียร์เวนาคาวานั้นจะสัมผัสกับเอออร์ตาด้านล่าง
ที่ด้านซ้ายของขาด้านซ้ายของกะบังลม, ด้านซ้ายของปมกระสาทท้อง, ส่วนขึ้นของลำไส้เล็กส่วนต้น และบางขดของลำไส้เล็ก
ความสัมพันธ์กับอินฟีเรียร์เวนาคาวา.
เอออร์ตาส่วนท้องของคู่หลอดเลือดดำ โดยอินฟีเรียร์เวนาคาวา (IVC) จะทอดตัวขนานไปกับเอออร์ตาส่วนท้องด้านขวา
พัชร์ลิตา จิระพิทักษ์ชัย

พัชร์ลิตา จิระพิทักษ์ชัย ชื่อเดิม ภัทรานิษฐ์ คำกำพุด (ชื่อเล่น: ไหมแพร) (เกิดเมื่อวันที่ 1 ตุลาคม พ.ศ. 2538) เป็นนักแสดงและนางแบบชาวไทยสังกัดสถานีโทรทัศน์สีกองทัพบกช่อง 7เกิดที่จังหวัดนครราชสีมา
ประวัติ.
พัชร์ลิตา จิระพิทักษ์ชัย ชื่อเดิม ภัทรานิษฐ์ คำกำพุด ชื่อเล่น ไหมแพร เกิดเมื่อวันที่ 1 ตุลาคม พ.ศ. 2538 เกิดที่จังหวัดนครราชสีมา เป็นบุตรสาวคนโต ในจำนวนพี่น้อง 3 คน มีบิดาและมารดาเป็นคนเชื้อชาติไทยและสัญชาติไทยนับถือศาสนาพุทธ ปัจจุบันศึกษาต่อที่กรุงเทพมหานคร จบการศึกษาโรงเรียนมัธยมที่โรงเรียนสุรนารีวิทยาชั้นมัธยมศึกษาปีที่ 6 สำเร็จการศึกษาระดับปริญญาตรีที่กรุงเทพมหานครคณะบริหารธุรกิจ มหาวิทยาลัยหอการค้าไทย
พัชร์ลิตาหรือชื่อเดิมภัทรานิษฐ์เริ่มเข้าสู่วงการบันเทิงไทย มีโอกาสเข้าร่วมประกวดเวทีเจมาร์ทสมาร์ททีน ปี 2556 ที่โคราช ได้รางวัลชนะเลิศ และภายหลังได้โอกาสเข้าร่วมประกวดยูทีฟ เฟรชชี่ไอดอล ปีที่ 5 ผู้ที่ผ่านเข้ารอบ 15 คนสุดท้าย ต่อมาได้มีโอกาสถ่ายแบบเดินแฟชั่นโชว์และถ่ายโฆษณาต่าง ๆ เมื่อในปี 2559 ได้มีโอกาสเข้าร่วมประกวดเวทีนางสาวไทยประจำปี 2559 โดยผ่านเข้ารอบ 10 คนสุดท้าย ภายหลังได้โอกาสลงนามสัญญาในฐานะนักแสดงสังกัดสถานีโทรทัศน์สีกองทัพบกช่อง 7 มีผลงานละครเรื่อง "หวานใจนายหุ่นยนต์", "รักสุดปลายนวม" 
ในปี 2562 มีผลงานละครเรื่อง เรือมนุษย์ เป็นละครรีเมคที่นำมากลับมาสร้างใหม่และเป็นที่รู้จักกันในบทบาท ชุดา ภรรยาของ เดช พงษ์สุภาพ
หลอดเลือดแดงท่อปัสสาวะ

หลอดเลือดแดงท่อปัสสาวะ  เป็นแขนงหนึ่งของหลอดเลือดแดงหว่างขาใน มีความยาวสั้น ๆ ที่ด้านหน้าของหลอดเลือดแดงของกระเปาะองคชาต
ในเพศชาย หลอดเลือดแดงเส้นนี้วิ่งตรงไปข้างหน้าและทอดตัวอยู่ตรงกลาง ทะลุเยื่อฝีเย็บและเข้าสู่คอร์ปัส สปอนจิโอซัมขององคชาต และมุ่งหน้าต่อไปยังหัวองคชาต ส่วนในเพศหญิง หลอดเลือดแดงท่อปัสสาวะทำหน้าที่โครงสร้างที่คล้ายกัน (analogous structures) เนื่องจากท่อปัสสาวะของเพศหญิงนั้นสั้นกว่าของเพศชายมาก จึงมักไม่พบโครงสร้างนี้ในเพศหญิง
อันเดรอัส เจ้าชายแห่งไลนิงเงิน

อันเดรอัส เจ้าชายแห่งไลนิงเงิน  ประสูติเมื่อวันที่ 27 พฤศจิกายน 2498 ณ แฟรงก์เฟิร์ต ประเทศเยอรมนี เป็นพระโอรสในเอมิช คือริล เจ้าชายแห่งไลนิงเงิน และดัชเชสไอลีคาแห่งอ็อลเดินบวร์ค พระองค์มีพระเชษฐา 1 พระองค์คือ เจ้าชายคาร์ล เอมิชแห่งไลนิงเงิน แต่พระเชษฐาไม่ได้สืบตำแหน่งนี้ต่อจากพระบิดา เนื่องจากพระเชษฐาทรงเสกสมรสกับสตรีต่างฐานันดรซึ่งขัดต่อกฎมนเทียรบาลและขัดต่อรัฐบาลเยอรมัน ทำให้พระเชษฐาสูญเสียสิทธิ์ดังกล่าวไป พระองค์ทรงสืบเชื้อสายมาจากจักรพรรดิอะเลคซันดร์ที่ 2 แห่งรัสเซีย พระปัยยิกา (ทวดฝ่ายพระบิดา) ของพระองค์คือ เจ้าหญิงวิกตอเรีย เมลิตา แห่งซัคเซิน-โคบวร์คและโกทา ในขณะที่คาร์ล เจ้าชายที่ 3 แห่งไลนิงเงิน ซึ่งเป็นต้นตระกูลของพระองค์นั้น เป็นพระเชษฐาต่างพระราชบิดาของสมเด็จพระราชินีนาถวิกตอเรียแห่งสหราชอาณาจักร ด้วยเหตุนี้ พระองค์จึงมีสิทธิ์สืบทอดราชบัลลังก์อังกฤษ
เสกสมรส.
พระองค์ทรงเสกสมรสกับอเล็คซันดรา เจ้าหญิงแห่งไลนิงเงิน เมื่อวันที่ 5 ตุลาคม 2524 และทรงมีพิธีเสกสมรสแบบเป็นทางการในรัฐอัปเปอร์ออสเตรีย โดยในงานเสกสมรสของพระองค์นั้น พระชายาได้รับพระราชทานมงกุฎที่สมเด็จพระราชินีนาถวิกตอเรียแห่งสหราชอาณาจักรเคยทรงสวม ด้วยพระองค์และพระชายาทรงสืบเชื้อสายมาจากพระนาง สมเด็จพระราชินีนาถเอลิซาเบธที่ 2 แห่งสหราชอาณาจักร พระราชทานของขวัญมาในโอกาสนี้ด้วย ทั้งสองทรงมีพระบุตรดังนี้
กรมทหารพรานที่ 42

กรมทหารพรานที่ 42 (อักษรย่อ: กรม ทพ. 42) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ รับผิดชอบพื้นที่จังหวัดสงขลา ดูแลอำเภอยะหริ่งและอำเภอปะนาเระ ซึ่งมีกองบัญชาการอยู่ที่ค่ายมหาจักรีสิรินธร อำเภอนาทวี จังหวัดสงขลา และมี พันเอก สรรัศมิ์ นิลสลับ เป็น ผู้บังคับหน่วยเฉพาะกิจกรมทหารพรานที่ 42
นอกจากนี้ กรมทหารพรานที่ 42 ยังได้ดำเนินงานด้านยุทธการ จัดกองร้อยลงปฏิบัติหน้าที่ เพื่อรักษาความปลอดภัยในพื้นที่ 4 อำเภอของจังหวัดสงขลา
เหตุการณ์สำคัญ.
กรมทหารพรานที่ 42 ได้รับการสถาปนาเมื่อวันที่ 1 พฤศจิกายน พ.ศ. 2527 ซึ่งภายหลังได้มีส่วนร่วมในภารกิจแก้ปัญหาความไม่สงบในชายแดนภาคใต้ของประเทศไทย
วันที่ 11 สิงหาคม พ.ศ. 2561 เกิดเหตุซุ่มยิงอาสาสมัครทหารพราน หน่วยเฉพาะกิจกรมทหารพรานที่ 42 ขณะเดินลาดตระเวนรอบฐานปฏิบัติการที่อำเภอปะนาเระ จังหวัดปัตตานี จนเสียชีวิต ซึ่งต่อมา สมเด็จพระเจ้าอยู่หัวมหาวชิราลงกรณ บดินทรเทพยวรางกูร และพระบรมวงศานุวงศ์ ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดปัตตานี เชิญพวงมาลาพระราชทาน และพวงมาลาประทาน มาวางไว้ที่หน้าหีบศพ
ส่วนในวันที่ 1 พฤษภาคม พ.ศ. 2562 เกิดเหตุลอบวางระเบิดอาสาสมัครทหารพราน หน่วยเฉพาะกิจกรมทหารพรานที่ 42 ขณะเดินลาดตระเวนที่เส้นทางจราจร ในอำเภอปะนาเระ จังหวัดปัตตานี จนเสียชีวิต โดยสื่อข่าว"ทีนิวส์" ได้ร่วมแสดงความเสียใจ ซึ่งผู้เสียชีวิตได้ใช้รูปลูกสาวเป็นภาพปกเฟซบุ๊กส่วนตัว ต่อมา เจ้าหน้าที่ทหารได้ร่วมเคลื่อนย้ายศพกลับภูมิลำเนา จากเหตุการณ์ดังกล่าว สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดสงขลา เชิญสิ่งของพระราชทาน มอบให้แก่ครอบครัวอาสาสมัครทหารพรานที่เสียชีวิต
ปฏิบัติการสำคัญ.
วันที่ 21 สิงหาคม พ.ศ. 2561 หน่วยเฉพาะกิจกรมทหารพรานที่ 42 ได้ร่วมกำลัง 3 ฝ่าย ทำการปิดล้อมจับกุมผู้ก่อเหตุรุนแรงในบริเวณโรงเรียนยุวอิสลามวิทยามูลนิธิ ในอำเภอมายอ จังหวัดปัตตานี และเกิดการยิงปะทะกัน ส่งผลให้มีอาสาสมัครทหารพรานได้รับบาดเจ็บ ซึ่งต่อมา สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดปัตตานี เชิญสิ่งของพระราชทานไปมอบแก่อาสาสมัครทหารพรานที่ได้รับบาดเจ็บ
กิจกรรมเพื่อสังคม.
ในปี พ.ศ. 2552 ได้มีการใช้กองร้อยทหารพรานที่ 4212 กรมทหารพรานที่ 42 เป็นหน่วยรักษาพยาบาลโรคชิคุนกุนยา โดยมีชาวบ้านเข้ารับการรักษาในแต่ละวัน 200–300 คน นอกจากนี้ สมเด็จพระนางเจ้าสิริกิติ์ พระบรมราชินีนาถ ทรงพระราชทานเงินสมทบเพื่อจัดซื้อยาและเวชภัณฑ์ในการรักษา รวมถึงมีการประสานทีมแพทย์พยาบาลจากโรงพยาบาลเข้าช่วยแบ่งเบาภาระแก่ทหารพราน ซึ่งต้องปฏิบัติหน้าที่ควบคู่กับการรักษาความสงบใน 4 อำเภอของจังหวัดสงขลา
สิ่งสืบทอด.
กรมทหารพรานที่ 42 ได้ดำเนินงานด้านยุทธการ จัดกองร้อยลงปฏิบัติหน้าที่ เพื่อควบคุมและแก้ปัญหาความไม่สงบในพื้นที่ 4 อำเภอของจังหวัดสงขลา อำเภอละ 1 กองร้อย ได้แก่ อำเภอนาทวี, อำเภอจะนะ, อำเภอเทพา และอำเภอสะบ้าย้อย ซึ่งเป็นอำเภอติดกับ 3 จังหวัดชายแดนภาคใต้
ยุทโธปกรณ์.
อาวุธเล็ก.
หมายเหตุ: หน่วยเฉพาะกิจกรมทหารพรานที่ 42 ใช้อาวุธปืนเอ็ม 16 โดยไม่ใช้ปืนอาก้า (ข้อมูล พ.ศ. 2557)
อแมนด้า มัสตาร์ด

อแมนด้ามัสตาร์ดเป็นช่างภาพชาวอเมริกันประจำที่กรุงเทพมหานครประเทศไทย เธอเป็นผู้สนับสนุนความปลอดภัยในการทำงานของนักข่าวอิสระในพื้นที่ที่มีความขัดแย้งตลอดจนการสนับสนุนความเท่าเทียมกันของผู้หญิงในวงการช่างภาพ.
ประวัติและการทำงาน.
มัสตาร์ดเกิดในปีค.ศ.1990 และเติบโตในฟาร์มต้นคริสต์มาสรัฐเพนซิลเวอร์เนียประเทศสหรัฐอเมริกาเธอเล่นเครื่องดนตรีมาริมบา (Marimba)เธอฝึกฝนเรียนรู้ที่จะเป็นช่างภาพอิสระด้วยตนเองและเธอได้ย้ายไปอยู่ที่กรุงไคโรประเทศอียิปต์ในปีค.ศ. 2011 เพื่อติดตามความขัดแย้งและผลกระทบที่สืบเนื่องมากจากเหตุการ์ณอาหรับสปริง(Arab Spring).
หลังจากนั้นมัสตาร์ดได้ย้ายไปประจำที่กรุงเทพมหานครในปีค.ศ.2014 และเธอได้ร่วมงานถ่ายภาพให้กับหลากหลายสำนักข่าวและองค์กรเช่น"The New York Times", "Al Jazeera", "The Guardian", "TIME", "The Daily Telegraph", "National Geographic Proof", "Bloomberg", "Explore Parts Unknown", "Roads & Kingdoms".
มัสตาร์ดยังมีส่วนร่วมในการสนับสนุนเรื่องความปลอดภัยในการทำงานของนักข่าวอิสระในพื้นที่ขัดแย้งและสนับสนุนความเท่าเทียมกันของผู้หญิงในวงการช่างภาพอย่างต่อเนื่องมาโดยตลอด ในวันที่3ตุลาคมค.ศ.2017เธอได้ตีพิมพ์บทความเกี่ยวกับผลกระทบของการคุกคามทางเพศต่อการมีส่วนร่วมในวงการช่างภาพของช่างภาพผู้หญิง
ในปีค.ศ. 2016 มัสตาร์ดได้รับเลือกเข้าโครงการJoopSwart Masterclassจากผลงานเรื่องผลกระทบจากการล่วงละเมิดทางเพศเด็กในแต่ละช่วงอายุในและเธอยังได้รับตำแหน่งที่ปรึกษาให้กับศูนย์จริยธรรมเกี่ยวกับการถ่ายภาพ(Photo Ethics Center)
เฮโล 3 โอดีเอสที

เฮโล 3 โอดีเอสที  เป็นวิดีโอเกมแนวยิงมุมมองบุคคลที่หนึ่ง พัฒนาโดยบันจี และจัดจำหน่ายโดยไมโครซอฟท์เกมสตูดิโอส์ สำหรับเครื่องคอนโซลเอกซ์บอกซ์ 360 ตัวเกมเป็นส่วนหนึ่งของชุดซีรีส์เกม "เฮโล" ตัวเกมวางจำหน่ายในวันที่ 22 กันยายน 2009 โดยที่ผู้เล่นจะสวมบทบาทเป็นทหารของ United Nations Space Command ที่รู้จักกันในชื่อ "Orbital Drop Shock Troopers" (ODST) ในช่วงระหว่างและหลังเหตุการณ์จากเกม "เฮโล 2" ในโหมดแคมเปญของเกม ผู้เล่นสำมารถสำรวจเมืองนิวมอมบาซาที่ถูกทำลายเพื่อค้นหาสิ่งที่เกิดขึ้นกับเพื่อนร่วมทีมที่หายไปท่ามกลางการรุกรานของเอเลี่ยน ในตัวเลือกผู้เล่นหลายคน "Firefight" ผู้เล่นต้องต่อสู้กับศัตรูที่ยากขึ้นเรื่อย ๆ เพื่อทำคะแนนและเอาชีวิตรอดให้นานที่สุด โหมดมัลติเพลเยอร์ของเกม "เฮโล 3" ถูกบรรจุอยู่ในแผ่นดิสก์แยกต่างหากซึ่งอยู่ในแผ่นภาค "โอดีเอสที"
ในช่วงแรก บันจีมีความคิดว่าภาค "โอดีเอสที" นี้ เป็นโครงการขนาดเล็กเพื่อสร้างความสมบูรณ์ในระหว่างการทำเกม "เฮโล 3" และ "" แทนที่จะนำเสนอตัวละครที่เป็นที่รู้จักเช่นมาสเตอร์ชีฟที่สวมใส่ชุดเกราะ นักพัฒนามุ่งเน้นไปที่ทหารโอดีเอสที Joseph Staten ผู้กำกับเรื่องเขียนเรื่องราวเกี่ยวกับการสืบหาโดยใช้การออกแบบ, ฟิล์มนัวร์, การตั้งค่า และ ตัวละคร นักแต่งเพลง Martin O'Donnell ได้ยกเลิกธีม "เฮโล" ก่อนหน้าของเขาเพื่อสร้างเสียงที่เงียบสงบและมีอิทธิพลต่อดนตรีแจ๊ส ในระหว่างการพัฒนา การขยายตัวเป็นไปตามตามแผนขยายในขอบเขตของเกมขนาดเต็ม การตลาดสำหรับการวางจำหน่ายเกมยังรวมถึง tie-in comic, ตัวอย่างคนแสดง, สิ่งพิมพ์ และโฆษณาบนเว็บ
เมื่อตัวเกมวางจำหน่าย "โอดีเอสที" ก็กลายเป็นเกมเอกซ์บอกซ์ 360 ที่มียอดขายสูงสุดทั่วโลก ตัวเกมได้รับเสียงชื่นชมจากนักวิจารณ์ โดยทั่วไปซึ่งชมบรรยากาศ ดนตรี และเรื่องราว แต่ก็มีนักรีวิวกล่าวออกว่าแคมเปญค่อนข้างสั้นและรวมถึงสิ่งที่รวมอยู่ในนั้นก็เพียงพอแล้วที่จะปรับราคาของเกมในราคา 60 ดอลลาร์สหรัฐ ตัวเกมยังเป็นเกมที่มียอดขายสูงสุดในสหรัฐในเดือนกันยายน 2009 และมียอดขายมากกว่า 3 ล้านชุดทั่วโลก Softpedia, "Time", และ "Wired" ประกาศว่าเป็นหนึ่งเกมที่ดีที่สุดแห่งปี ตัวเกมวางจำหน่ายอีกครั้งในฐานะเป็นส่วนหนึ่งของเกม "" สำหรับเครื่องเกมคอนโซลเอกซ์บอกซ์วันในวันที่ 30 พฤษภาคม 2015
แม้ว่าจะไม่ได้รับการตอบรับอย่างดีจากแฟน ๆ แต่เกมดังกล่าวได้รับความนิยมมากขึ้นจากแฟน ๆ ของซีรีส์ "เฮโล" ด้วยความชื่นชมต่อรูปแบบการเล่นและเรื่องราวตามสไตล์ "เฮโล" ในขณะที่ใช้ประโยชน์จากตัวละครที่ไม่เคยแนะนำมาก่อนในซีรีส์นี้ นอกจากนี้ ภาค "โอดีเอสที" เป็นเพียงเกมเดียวในซีรีส์ที่ไม่มีเนื้อหาของมาสเตอร์ชีฟหรือตัวละครสปาร์ตันที่สองทุกคน
เจ้าชายซะดะฟุซะ เจ้าฟุชิมิ

เจ้าชายซะดะฟุซะ เจ้าฟุชิมิ (#เปลี่ยนทาง , 9 เมษายน 1915-28 กันยายน 1999) เจ้าชายแห่ง ราชวงศ์ญี่ปุ่น และผู้นำแห่งราชสกุล ฟุชิมิ โนะ มิยะ องค์ที่ 3 พร้อมกับได้เป็น ไดโจเท็นโน หรือ มหาจักรพรรดิ กุมพระราชอำนาจเหนือ จักรพรรดิโกะ-ฮานาโซโนะ จักรพรรดิองค์ที่ 102 ผู้เป็นพระราชโอรสร่วมกับอดีต จักรพรรดิโกะ-โคมัตสึ จักรพรรดิองค์ที่ 100 ผู้เป็นพระราชบิดาบุญธรรมของจักรพรรดิโกะ-ฮานาโซโนะ ต่อมาพระองค์ได้สละพระอิสริยยศออก บรรพชา เป็นพระภิกษุเมื่อ พ.ศ. 1990 ขณะพระชนมายุมากถึง 75 พรรษา และก็ยังคงกุมพระราชอำนาจเหนือจักรพรรดิโกะ-ฮานาโซโนะร่วมกับอดีตจักรพรรดิโกะ-โคมัตสึในฐานะ ไดโจโฮโอ หรือ มหาธรรมราชา 
จนกระทั่งสิ้นพระชนม์เมื่อวันที่ 28 กันยายน พ.ศ. 1999 ขณะพระชนมายุได้ 84 พรรษาทำให้อดีตจักรพรรดิโกะ-โคมัตสึได้กุมพระราชอำนาจเหนือจักรพรรดิโกะ-ฮานาโซโนะเพียงพระองค์เดียว
เจ้าหญิงมาร์การีทาแห่งไลนิงเงิน

เจ้าหญิงมาร์การีทาแห่งไลนิงเงิน  พระนามเดิม: เจ้าหญิงมาร์การีทาแห่งไลนิงเงิน ประสูติเมื่อวันที่ 9 พฤษภาคม ค.ศ. 1932 ณ สาธารณรัฐไวมาร์ เป็นพระธิดาของคาร์ล เจ้าชายแห่งไลนิงเงิน กับแกรนด์ดัชเชสมาเรีย คิริลลอฟนาแห่งรัสเซีย เป็นพระปิตุจฉา (อาหญิง) ในอันเดรอัส เจ้าชายแห่งไลนิงเงิน พระประมุขพระองค์ปัจจุบันแห่งราชวงศ์ไลนิงเงิน
เสกสมรส.
พระองค์ทรงเสกสมรสกับฟรีดริช วิลเฮ็ล์ม เจ้าชายแห่งโฮเอินท์ซ็อลเลิร์น เมื่อวันที่ 5 มมกราคม ค.ศ. 1954 รับพระราชทานพระอิสริยยศเป็น เจ้าหญิงรัชทายาทแห่งโฮเอินท์ซ็อลเลิร์น พระชายา จนกระทั่งพระสวามีได้กลายเป็น เจ้าชายพระประมุขแห่งโฮเอินท์ซ็อลเลิร์น พระองค์จึงได้รับการสถาปนาพระอิสริยยศและพระฐานันดรที่ เฮอร์ไฮนีส เจ้าหญิงพระชายาแห่งโฮเอินท์ซ็อลเลิร์น มีพระบุตรดังนี้
ด้วยการเสกสมรส ทำให้พระองค์มีศักดิ์เป็นพระภคินี (พี่สะใภ้) ในเจ้าชายโยฮัน เกออร์ค ฟ็อน โฮเอินท์ซ็อลเลิร์น
ผู้เล่นในฟุตบอลชิงถ้วยพระราชทานคิงส์คัพ ครั้งที่ 47

ฟุตบอลชิงถ้วยพระราชทานคิงส์คัพ ครั้งที่ 47 เป็นการแข่งขันฟุตบอลที่จัดขึ้นที่ประเทศไทยระหว่างวันที่ 5 ถึง 8 มิถุนายน พ.ศ. 2562 โดยทีมชาติทั้ง 4 ทีมจะต้องส่งรายชื่อผู้เล่น 23 คน
ผู้เล่นที่มีเครื่องหมาย (c) คือผู้เล่นที่รับหน้าที่เป็นกัปตันของทีมชาตินั้น ๆ จำนวนการลงเล่นเริ่มนับจนถึงวันแข่งขัน รวมไปถึงทุกการแข่งขันกระชับมิตรที่รับรองโดยฟีฟ่า และอายุของผู้เล่นคืออายุที่นับจากวันเปิดการแข่งขัน
กูราเซา.
ผู้ฝึกสอน: เรมคอ บิเซนตินิ
รายชื่อผู้เล่นครั้งสุดท้ายได้ประกาศเมื่อวันที่ 2 มิถุนายน พ.ศ. 2562.
"ข้อมูลการลงเล่นและการทำประตูนับถึงวันที่ 12 ตุลาคม พ.ศ. 2561 หลังจากการพบกับ ยูเอส หมู่เกาะเวอร์จิเนีย."
อินเดีย.
ผู้ฝึกสอน: อิกอร์ สติมัช
รายชื่อผู้เล่นครั้งสุดท้ายได้ประกาศเมื่อวันที่ 2 มิถุนายน พ.ศ. 2562.
"ข้อมูลการลงเล่นและการทำประตูนับถึงวันที่ 14 มกราคม พ.ศ. 2562 หลังจากการพบกับ บาห์เรน."
ไทย.
ผู้ฝึกสอน: ศิริศักดิ์ ยอดญาติไทย (รักษาการ)
รายชื่อผู้เล่นครั้งสุดท้ายได้ประกาศเมื่อวันที่ 4 มิถุนายน พ.ศ. 2562.
"ข้อมูลการลงเล่นและการทำประตูนับถึงวันที่ 25 มีนาคม พ.ศ. 2562 หลังจากการพบกับ อุรุกวัย."
เวียดนาม.
ผู้ฝึกสอน: พัก ฮัง-ซอ
รายชื่อผู้เล่นครั้งสุดท้ายได้ประกาศเมื่อวันที่ 31 พฤษภาคม พ.ศ. 2562.
"ข้อมูลการลงเล่นและการทำประตูนับถึงวันที่ 25 มกราคม พ.ศ. 2562 หลังจากการพบกับ ญี่ปุ่น."
เมตเต เฟรเดอริกเซน

เมตเต เฟรเดอริกเซน  เป็นนักการเมืองชาวเดนมาร์ก ดำรงตำแหน่งเป็นนายกรัฐมนตรีเดนมาร์กคนปัจจุบัน หัวหน้าพรรคสังคมประชาธิปไตย ภายหลังการเลือกตั้งทั่วไปเมื่อปี พ.ศ. 2544 เมตเตได้ดำรงตำแหน่งสำคัญหลายตำแหน่งในรัฐบาล รัฐมนตรีว่าการกระทรวงการจ้างงาน และรัฐมนตรีว่าการกระทรวงยุติธรรม 
กำลังติดตาม 2562 เลือกตั้งทั่วไป, ซึ่งฝ่ายค้าน "กลุ่มสีแดง" ของฝ่ายซ้ายและฝ่ายกลางฝ่ายซ้าย (โซเชียลเดโมแครต, สังคมเสรีนิยม, พรรคประชาชนสังคมนิยม, พันธมิตรสีแดงสีเขียว, หมู่เกาะแฟโร, พรรคสังคมประชาธิปไตย และ กรีนแลนด์ Inuit Ataqatigiit และ Siumut) ชนะส่วนใหญ่แน่นอนจาก 94 จาก 179 ที่นั่งใน Folketing, เธอได้รับหน้าที่จาก สมเด็จพระราชินีนาถมาร์เกรเธอที่ 2 แห่งเดนมาร์ก เพื่อนำไปสู่การเจรจาเพื่อจัดตั้งรัฐบาลใหม่ เธอควรจะประสบความสำเร็จในเรื่องนี้, เฟรเดอริกเซนจะกลายเป็นนายกรัฐมนตรีที่อายุน้อยที่สุดในประวัติศาสตร์เดนมาร์กเมื่ออายุ 41 ปี, เช่นเดียวกับผู้หญิงคนที่สองในบทบาทหลังจากพรรคสังคมประชาธิปไตย เฮลเลอ ทัวนิง-สมิต
กลุ่มอาการตูแร็ต

กลุ่มอาการตูแร็ต  เป็นความผิดปกติด้านพัฒนาการระบบประสาทที่พบในวัยเด็ก มีลักษณะอาการกระตุกของกล้ามเนื้อหลายครั้งและการส่งเสียงโดยไม่ได้ตั้งใจอย่างน้อยหนึ่งครั้ง โดยก่อนเกิดการกระตุก ผู้ป่วยจะมีอาการไม่พึงประสงค์ที่เรียกว่า premonitory urge ซึ่งหยุดได้ยาก อาการทั่วไปอื่น ๆ ที่พบได้แก่กะพริบตา ไอ กระแอมและการแสดงสีหน้า
กลุ่มอาการตูแร็ตเป็นหนึ่งในความผิดปกติทางการกระตุก สาเหตุของกลุ่มอาการยังไม่เป็นที่ทราบแน่ชัด แต่เชื่อว่าเกี่ยวข้องกับพันธุกรรมและสิ่งแวดล้อม ยังไม่พบวิธีวินิจฉัยที่เฉพาะเจาะจง ดังนั้นบางครั้งจึงมีการวินิจฉัยผิดเป็นความผิดปกติทางการกระตุกอื่น ๆ โดยทั่วไปผู้ป่วยกลุ่มอาการตูแร็ตจะมีอาการกระตุกลดลงเมื่อเป็นวัยรุ่น ในรายที่ผู้ป่วยเป็นผู้ใหญ่มักพบได้น้อย แพทย์มักไม่ให้การรักษาอาการกระตุกเนื่องจากผู้ป่วยส่วนใหญ่มักมีอาการกระตุกเล็กน้อย แต่จะใช้วิธีให้ความรู้และบำบัดพฤติกรรม ผู้ป่วยกลุ่มอาการตูแร็ตอาจมีอาการของโรคซนสมาธิสั้นและโรคย้ำคิดย้ำทำร่วมด้วย
ความชุกของกลุ่มอาการตูแร็ตอยู่ที่ประมาณ 1% กลุ่มอาการตูแร็ตเป็นความผิดปกติที่ไม่ส่งผลต่อสติปัญญาและการคาดหมายคงชีพ กลุ่มอาการนี้ตั้งชื่อโดยฌ็อง-มาร์แต็ง ชาร์โก ตามชื่อฌอร์ฌ ฌีล เดอ ลา ตูแร็ต แพทย์ชาวฝรั่งเศส ผู้อธิบายโรคนี้เป็นครั้งแรกในปี ค.ศ. 1885
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สมเด็จพระราชินีเกซัง โชเดน

สมเด็จพระอัยยิกาเกซัง โชเดน (ไวลี: "skal bzang chos ldan"; พระราชสมภพ 21 พฤษภาคม พ.ศ. 2473) เป็นสมเด็จพระอัยยิกาในสมเด็จพระราชาธิบดีชิกเม เคซาร์ นัมกเยล วังชุก และเป็นพระมารดาในสมเด็จพระราชาธิบดีชิกเม เซ็งเค วังชุก และเป็นพระอัครมเหสีในสมเด็จพระราชาธิบดีชิกเม โตเจ วังชุก และเป็นเจ้านายฝ่ายในที่ดำรงพระอิสริยยศเป็นสมเด็จพระอัยยิกาเจ้าเพียงพระองค์เดียวของโลกยุคปัจจุบัน
พระราชประวัติ.
สมเด็จพระอัยยิกาเกซัง โชเดน เสด็จพระราชสมภพเมื่อวันที่ 21 พฤษภาคม พ.ศ. 2473 เป็นธิดาของโซนัม ต็อบกเย ดอร์จี กับมายึม โชยิง วังโม ดอร์จี พระราชชนกเป็นนายกรัฐมนตรีภูฏาน และมาจากตระกูลดอร์จีซึ่งเป็นตระกูลใหญ่ของภูฏาน ส่วนพระราชชนนีเป็นพระธิดาของมหาราชาแห่งรัฐสิกขิม มีพระพี่น้องเป็นชายสามคนและเป็นหญิงอีกหนึ่งคน ทรงสำเร็จการศึกษาจากโรงเรียนนักบุญยอแซฟคอนแวนต์ที่กาลิมปง ประเทศอินเดีย
พระองค์อภิเษกสมรสกับสมเด็จพระราชาธิบดีจิกมี ดอร์จี ซึ่งขณะนั้นดำรงพระอิสริยยศเป็นมกุฎราชกุมารแห่งภูฏาน ณ พระราชวังอุกเยนเพลรีในเมืองพาโร เมื่อวันที่ 5 ตุลาคม พ.ศ. 2494 หลังกษัตริย์พระองค์ก่อนเสด็จสวรรคต พระสวามีขึ้นเสวยราชสมบัติ พระองค์ก็ขึ้นเป็นสมเด็จพระราชินีแห่งภูฏาน หลังจากนั้นไม่ช้านานก็ให้ประสูติการพระราชธิดา โดยมีสมเด็จพระราชินีพุนโซ โชเดน พระราชินีในรัชกาลก่อน คนรับใช้ และแพทย์ชาวภูฏานคอยถวายการพยาบาลพระราชธิดานี้
พระราชกรณียกิจ.
สมเด็จพระอัยยิกาเกซัง โชเดนขึ้นเป็นผู้สำเร็จราชการแทนพระองค์ใน พ.ศ. 2515 เมื่อคราวพระราชสวามีทรงพระประชวร ทรงสนพระทัยในบวรพุทธศาสนามาก ด้วยทรงอุปถัมภ์กิจกรรมสวนมนต์ประจำปี พระราชทานพระราชทรัพย์ส่วนพระองค์ถวายแก่นักพรต 200 รูป และอารามต่าง ๆ ทั้งในภูฏาน และในกาลิมปง ประเทศอินเดีย นอกจากนี้ทรงสนพระทัยการอนุรักษ์ศิลปะและมรดกทางวัฒนธรรมอันเป็นเอกลักษณ์ของประเทศภูฏาน โดยทรงสนับสนุนทุนการศึกษาและการวิจัยในประเทศ
สโมสรฟุตบอลแมนเชสเตอร์ยูไนเต็ดในฤดูกาล 2019–20

สโมสรฟุตบอลแมนเชสเตอร์ยูไนเต็ดในฤดูกาล 2019–20 เป็นฤดูกาลที่ 28 ของแมนเชสเตอร์ยูไนเต็ดในพรีเมียร์ลีก และเป็นฤดูกาลที่ 45 ของพวกเขาในลีกสูงสุดของฟุตบอลอังกฤษ. เช่นเดียวกันนี้ สโมสรยังจะได้เข้าร่วมแข่งขันใน พรีเมียร์ลีก, ยูฟ่ายูโรปาลีก, อีเอฟแอลคัพ และเอฟเอคัพ
ฤดูกาลนี้จะเป็นครั้งแรกนับตั้งแต่ฤดูกาล 2008–09 ที่ปราศจากกัปตันทีมของสโมสร อันโตนิโอ บาเลนเซีย ที่ออกจากสโมสรหลังจบฤดูกาล 2018–19
นัดก่อนเปิดฤดูกาลและนัดกระชับมิตร.
แมนเชสเตอร์ยูไนเต็ด ได้ออกประกาศทัวร์ล่วงหน้าในฤดูกาล 2019–20 ของพวกเขาที่ประเทศออสเตรเลีย, สิงคโปร์, จีน, นอร์เวย์ และ เวลส์. สองนัดแรกได้ประกาศไว้ในเดือนพฤศจิกายน ค.ศ. 2018 กับฝ่ายตรงกันข้ามโดย เพิร์ทกลอรี และ ลีดส์ยูไนเต็ด ในประเทศออสเตรเลีย. เมื่อวันที่ 27 มีนาคม ค.ศ. 2019, มากกว่าสามนัดได้ประกาศว่าจะเป็นส่วนหนึ่งของอินเตอร์เนชันแนลแชมเปียนส์คัพกับฝ่ายตรงกันข้ามโดย อินแตร์นาซีโอนาเล (สิงคโปร์), ทอตนัมฮอตสเปอร์ (จีน) และ มิลาน (เวลส์). เมื่อวันที่ 23 พฤษภาคม ค.ศ. 2019, ยูไนเต็ดได้ประกาศในส่วนเกมนัดกระชับมิตรเพิ่มเติมในนัดที่พบกับ คริสเตียนซุนด์ บีเค, สโมสรในวัยเด็กของอูเลอ กึนนาร์ ซูลชาร์.
พรีเมียร์ลีก.
แมตช์.
ฤดูกาลนี้จะเป็นฤดูกาลแรกที่มีการหยุดพักช่วงกลางฤดูกาล และเป็นฤดูกาลแรกที่ใช้วีเออาร์ กำหนดการจะออกในวันที่ 13 มิถุนายน ค.ศ. 2019
เนื่องจาก การระบาดทั่วของโควิด-19, แต่ละนัดในพรีเมียร์ลีกได้ถูกระงับการแข่งขันไปเมื่อวันที่ 13 มีนาคม, แรกเริ่มเท่านั้นจนถึงวันที่ 3 เมษายน ค.ศ. 2020. การระงับการแข่งขันได้ถูกสร้างขึ้นอย่างไม่มีกำหนดเมื่อวันที่ 5 เมษายน ค.ศ. 2020. เมื่อวันที่ 28 พฤษภาคม, มีการประกาศอย่างเป็นทางการว่าพรีเมียร์ลีกจะกลับมาแข่งขันแบบปิดสนามแข่งขันไร้ผู้ชมในวันที่ 17 มิถุนายน.
เอฟเอคัพ.
ในฐานะทีมจากพรีเมียร์ลีก, แมนเชสเตอร์ยูไนเต็ดเข้าสู่ เอฟเอคัพ ฤดูกาล 2019–20 ในรอบที่สาม. การจับสลากได้จัดขึ้นเมื่อวันที่ 2 ธันวาคม ค.ศ. 2019 และยูไนเต็ดถูกจับสลากออกไปเยือนทีมร่วมพรีเมียร์ลีก วุลเวอร์แฮมป์ตันวอนเดอเรอส์.
อีเอฟแอลคัพ.
ในฐานะหนึ่งในเจ็ดสโมสรจากอังกฤษที่เข้าร่วมการแข่งขันสโมสรยุโรปในฤดูกาล 2019–20, แมนเชสเตอร์ยูไนเต็ดเข้าสู่ อีเอฟแอลคัพ ฤดูกาล 2019–20 ในรอบที่สาม.
ยูฟ่ายูโรปาลีก.
รอบแบ่งกลุ่ม.
จบอันดับที่หกใน พรีเมียร์ลีก ฤดูกาล 2018–19, แมนเชสเตอร์ยูไนเต็ดจะลงเล่นใน ยูฟ่ายูโรปาลีกในฤดูกาล 2019–20, เข้าสู่รอบแบ่งกลุ่ม. นี่เป็นครั้งแรกของสโมสรในการเข้าร้วมแคมเปญยูฟ่ายูโรปาลีกนับตั้งแต่ชนะเลิศถ้วยใบนี้ในฤดูกาล 2016–17 และเป็นสมัยที่สี่ในเก้าปี, โดยที่ก่อนหน้านี้เคยลงเล่นในรอบแพ้คัดออกในฤดูกาล 2011–12 และ 2015–16. การจับสลากสำหรับรอบแบ่งกลุ่มจะจัดขึ้นในโมนาโกเมื่อวันที่ 30 สิงหาคม ค.ศ. 2019.
รอบแพ้คัดออก.
การจับสลากสำหรับรอบ 32 ทีมสุดท้ายได้ดำเนินการเมื่อวันที่ 16 ธันวาคม ค.ศ. 2019. พวกเขาจะได้พบกับทีมจากเบลเยียม กลึบบรึคเคอ, ซึ่งจะเป็นการเผชิญหน้าของพวกเขาเป็นครั้งแรกตั้งแต่ ยูฟ่าแชมเปียนส์ลีก ฤดูกาล 2015–16 รอบเพลย์ออฟ; ยูไนเต็ด ในครั้งที่ผ่านมารวมผลสองนัดเคยเอาชนะไปได้ 7–1.
สถิติผู้เล่น.
"สถิติคิดคำนวณเมื่อวันที่ 16 สิงหาคม ค.ศ. 2020."
สมเด็จพระราชินีพุนโซ โชเดน

พุนโซ โชเดน (อักษรโรมัน: Phuntsho Choden; ค.ศ. 1911 – 24 สิงหาคม ค.ศ. 2003) เป็นสมเด็จพระราชินีแห่งภูฏาน เป็นพระอัครมเหสีในพระเจ้าจิกมี วังชุก เป็นพระราชชนนีในพระเจ้าจิกมี ดอร์จี วังชุก และเป็นพระอัยยิกาเจ้าในพระเจ้าจิกมี ซิงเย วังชุก
พระราชประวัติ.
พระชนม์ชีพช่วงต้น.
พุนโซ โชเดนพระราชสมภพใน ค.ศ. 1911 ณ พระราชวังวังดูโชลิง มณฑลบุมทัง เป็นพระธิดาของชูเมด ซัลโญ ดาโช จัมยัง (จากตระกูลทัมซิงโชจี) กับเจ้าหญิงเดโช พระธิดาในเจ้าหญิงเยเชย์ โชเดน พระขนิษฐาในพระเจ้าอุกเยน วังชุก พระองค์มีพระพี่น้องร่วมพระชนกชนนีสี่คน ได้แก่ เจ้าชายก็อนโป ดอร์จี เจ้าหญิงเพมา เดเชน เจ้าชายลัม นาโด และเจ้าหญิงชีมี หลังพระราชชนกและพระราชชนนีเลิกรากันแล้วเสกสมรสใหม่ทั้งสองพระองค์ พุนโซ โชเดนจึงมีพระขนิษฐาและพระอนุชาต่างพระชนกและพระชนนีอีกจำนวนหนึ่ง
ขณะยังทรงพระเยาว์ ทรงเข้ารับการศึกษาตามโบราณราชประเพณี มีการศึกษาศาสนาพุทธจากลามะ พระอาจารย์ซึ่งล้วนแต่เป็นผู้มีชื่อเสียง
อภิเษกสมรส.
พุนโซ โชเดนอภิเษกสมรสกับพระเจ้าจิกมี วังชุก เมื่อ ค.ศ. 1923 ขณะมีพระชันษาเพียง 12 ปี ณ พระราชวังทินเลย์รับเทน (Thinley Rabten Palace) พระองค์ให้ประสูติกาลพระราชโอรสเพียงพระองค์เดียวคือเจ้าชายจิกมี ดอร์จี เป็นเจ้านายพระองค์แรก ๆ ที่ได้รับการศึกษาภาษาอังกฤษและฮินดีสำหรับการทูตของภูฏานในอนาคตกาล
ใน ค.ศ. 1932 พระเจ้าจิกมี วังชุกอภิเษกสมรสอีกครั้งกับเจ้าหญิงเพมา เดเชน พระขนิษฐาในสมเด็จพระราชินีพุนโซ โชเดน ตั้งเป็นพระมเหสีรอง ขณะพระชันษา 14 ปี
สวรรคต.
พุนโซ โชเดนเสด็จสวรรคตเมื่อวันที่ 24 สิงหาคม ค.ศ. 2003 สิริพระชนมายุ 92 พรรษา
แอร์วอส์

แอร์วอส์  เป็นบริษัทที่ไม่แสวงผลกำไร ซึ่งตั้งอยู่ในกรุงลอนดอนประเทศอังกฤษ ที่สะกดรอยและบันทึกสงครามทางอากาศระหว่างประเทศกับรัฐอิสลามอิรักและลิแวนต์รัฐอิสลามและกลุ่มอื่น ๆ ในประเทศอิรัก, ซีเรีย และลิเบีย รวมทั้งประเมินและติดตามข้ออ้างที่น่าเชื่อถือของการบาดเจ็บล้มตายของพลเรือนจากพันธมิตรและการโจมตีทางอากาศของรัสเซีย
แอร์วอส์ได้รับการก่อตั้งโดยคริส วูดส์ ผู้เป็นนักข่าวสืบสวน ในฤดูใบไม้ร่วงปี ค.ศ. 2014 ได้มีการจดทะเบียนในอังกฤษและเวลส์ในฐานะบริษัทเอกชนจำกัดโดยการรับประกันในเดือนสิงหาคม ค.ศ. 2016
ระเบียบวิธี.
แอร์วอส์ใช้แหล่งข้อมูลจำนวนมากรวมถึงองค์การนอกภาครัฐ, กลุ่มตรวจสอบเช่นภารกิจความช่วยเหลือของสหประชาชาติในอิรัก (UNAMI), สำนักข่าวระหว่างประเทศและท้องถิ่น, เว็บไซต์โซเชียลมีเดียรวมถึงกลุ่มชาวท้องถิ่น, นักวิจัยในประเทศ, หน้าเฟซบุ๊ก, ภาพเหตุการณ์บนยูทูบ, ทวีตที่เกี่ยวข้องกับกิจกรรมเฉพาะ และจากแหล่งที่มาทางทหาร รวมทั้งรัฐบาลอื่น ๆ
การจัดหาเงินทุน.
แหล่งเงินทุน ได้แก่ ทรัสต์การกุศลโจเซฟ ราวน์ทรี, มูลนิธิโอเพนโซไซตี ตลอดจน
วอลเลย์บอลชายในโอลิมปิกรอบคัดเลือกระหว่างทวีป 2019

การแข่งขันวอลเลย์บอลชายในโอลิมปิกรอบคัดเลือกระหว่างทวีป 2019 เป็นการแข่งขันวอลเลย์บอลรอบคัดเลือกสำหรับกีฬาโอลิมปิกฤดูร้อน 2020 ภายใต้การดูแลของสหพันธ์วอลเลย์บอลระหว่างประเทศ (""; FIVB) จะมีทีมเข้าร่วมแข่งขันทั้งหมด 24 ทีมจากอันดับโลกเอฟไอวีบี ณ เดือนตุลาคม ค.ศ. 2018 ซึ่งจะมีเพียง 6 ทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020
การแบ่งกลุ่ม.
การจับฉลากแบ่งสายของแต่ละกลุ่มจะใช้วิธีสลับฟันปลาจากอันดับโลกเอฟไอวีบี ณ เดือนตุลาคม ค.ศ. 2018 ตัวเลขในวงเล็บหมายถึงอันดับโลก
วอลเลย์บอลหญิงในโอลิมปิกรอบคัดเลือกระหว่างทวีป 2019

การแข่งขันวอลเลย์บอลหญิงในโอลิมปิกรอบคัดเลือกระหว่างทวีป 2019 เป็นการแข่งขันวอลเลย์บอลรอบคัดเลือกสำหรับกีฬาโอลิมปิกฤดูร้อน 2020 ภายใต้การดูแลของสหพันธ์วอลเลย์บอลระหว่างประเทศ (""; FIVB) จะมีทีมเข้าร่วมแข่งขันทั้งหมด 24 ทีมจากอันดับโลกเอฟไอวีบี ณ เดือนตุลาคม ค.ศ. 2018 โดยจะมีเพียง 6 ทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020
การแบ่งกลุ่ม.
การจับฉลากแบ่งสายของแต่ละกลุ่มจะใช้วิธีสลับฟันปลาจากอันดับโลกเอฟไอวีบี ณ เดือนตุลาคม ค.ศ. 2018 ตัวเลขในวงเล็บหมายถึงอันดับโลก
ทีมที่ผ่านการคัดเลือก.
<templatestyles src="Reflist/styles.css" />
พระนางชังรย็อล

สมเด็จพระราชินีชังรย็อล (เกาหลี: ; 16 ธันวาคม ค.ศ. 1624 – 20 กันยายน ค.ศ. 1688) เรียกอีกอย่างว่า ชาอีวังแดบี (자의왕대비; แปลตรงตัว "พระพันปีหลวงชาอี") เป็นพระอัครมเหสีของพระเจ้าอินโจ พระมหากษัตริย์พระองค์ที่ 16 แห่งราชวงศ์โชซ็อนของเกาหลี
พระประวัติ.
หลังจากที่พระเจ้าอินโจทรงเสียพระนางอินย็อล พระมเหสี ไปใน ค.ศ. 1636 พระเจ้าอินโจก็ทรงเลือกพระนางชังรย็อลขึ้นเป็นพระมเหสีพระองค์ใหม่ ขณะนั้น พระนางชังรย็อลมีพระชนม์ 14 ชันษา แต่พระนางชังรย็อลทรงไม่เป็นที่โปรดปรานของพระเจ้าอินโจ เพราะพระนางทรงไม่สามารถมีพระโอรสได้ พระนางจึงเสด็จออกจากพระราชวังหลวงไปประทับยังพระราชวังชังด็อกแทน
ครั้นสิ้นพระเจ้าอินโจแล้ว พระราชโอรสของพระเจ้าอินโจกับพระนางอินย็อลสืบราชสมบัติต่อเป็นพระเจ้าฮโยจง ส่วนพระนางชังรย็อล ในฐานะพระมารดาบุญธรรม ได้รับการสถาปนาเป็นพระชนนีพันปีหลวง ต่อมาเมื่อพระเจ้าอินโจสวรรคต เกิดถกเถียงกันในราชสำนักว่า พระนางชังรย็อลควรไว้ทุกข์ยาวนานกว่าพระนางอินซ็อน พระมเหสีของพระเจ้าอินโจ หรือไม่ เป็นเหตุการณ์ที่เรียกว่า "ข้อพิพาทเยซง" (예송논쟁)
พระราชโอรสของพระเจ้าฮโยจงกับพระนางอินซ็อนสืบราชสมบัติต่อเป็นพระเจ้าฮย็องจง พระนางชังรย็อล ในฐานะพระอัยยิกาบุญธรรม จึงได้รับการสถาปนาขึ้นเป็นพระอัยยิกาเจ้า
เนื่องจากพระนางไม่มีพระโอรสหรือธิดาเลย พระนางจึงทรงอยู่อย่างลำพังในพระราชวังมาตลอดกระทั่งสวรรคตในรัชกาลพระเจ้าซุกจง
พระนางอินซ็อน

พระนางอินซ็อน (인선왕후; 9 กุมภาพันธ์ 2162 - 19 มีนาคม 2217) รู้จักในพระนาม พระพันปีฮโยซุก (효숙왕대비) สมเด็จพระราชินี ใน พระเจ้าฮโยจง พระราชาลำดับที่ 17 แห่ง ราชวงศ์โชซ็อน และพระราชมารดาของ พระเจ้าฮย็องจง พระราชาลำดับที่ 18 แห่งโชซ็อน
พระประวัติ.
พระนางประสูติที่ อันซาน เมื่อวันที่ 9 กุมภาพันธ์ พ.ศ. 2162 ในรัชสมัย ควังแฮกุน พระราชาลำดับที่ 15 พระบิดาของพระนางคือ ชังยู สมาชิกของตระกูลชังแห่งด็อกซู และพระมารดาของพระนางคือ ท่านหญิงคิม ของตระกูลคิมแห่ง อันดง
บิกไทม์รัช

บิกไทม์รัช  เป็นวงบอยแบนด์จากประเทศสหรัฐอเมริกา ที่ก่อตั้งขึ้นในปี ค.ศ. 2009 ณ เมืองลอสแอนเจลิส, ประเทศสหรัฐอเมริกา ประกอบไปด้วยสมาชิกจำนวน 4 คนคือ เจมส์ มาสโลว์, เคนดัลล์ ชมิดต์, โลแกน เฮนเดอร์สัน และ การ์โลส เพน่า จูเนียร์ โดยบิกไทม์รัชก็ได้ทำการยุติบทบาทในฐานะวงลงในปี ค.ศ. 2014 
ประวัติ.
บิกไทม์รัชได้ถือกำเนิดขึ้นจากการที่นิคคาโลเดียนต้องการสร้างซีรีส์ทางโทรทัศน์เรื่อง "Big Time Rush" พร้อมกับให้พวกเขาออกเพลงภายใต้สังกัดนิค เรเคิดส์แต่ภายหลังนิคคาโลเดียนได้ทำสัญญาร่วมกับโคลัมเบียเรเคิดส์ให้ร่วมผลิตโชว์ด้วยและทำให้พวกเขาได้ออกผลงานเพลงภายสังกัดโคลัมเบียเรเคิดส์แทน โดยพวกเขาได้ออกซิงเกิลแรกของวงที่มีชื่อว่า "Big Time Rush" ในวันที่ 29 พฤศจิกายน ค.ศ. 2009 พร้อมกับออกอากาศซีรีส์ทางโทรทัศน์ในเดือนเดียวกัน 
ต่อมาในเดือนตุลาคม ปี ค.ศ. 2010 พวกเขาได้ทำการปล่อยอัลบั้มแรกของวงที่มีชื่อว่า "BTR" โดยอัลบั้มแรกของพวกเขาก็สามารถทำอันดับขึ้นไปได้ถึงอันดับที่ 3 ในชาร์ตบิลบอร์ด 200 ในสัปดาห์แรกด้วยยอดขายถึง 67,000 ก๊อปปี้ ซึ่งภายหลังอัลบั้มนี้ก็สามารถทำยอดขายได้ถึง 500,000 ก๊อปปี้และได้รับการรับรองยอดขายอัลบั้มระดับโกลด์จาก RIAA และต่อมาในเดือนพฤศจิกายนพวกเขาก็ได้ปล่อยคริสต์มาสอีพีแรกของวงที่มีชื่อว่า "Holiday Bundle" 
หลังจากนั้นในเดือนกุมภาพันธ์ ปี ค.ศ. 2011 พวกเขาได้ปล่อยซิงเกิลที่มีชื่อว่า "Boy Friend" โดยซิงเกิลนี้สามารถทำอันดับในสัปดาห์แรกได้ถึงอันดับที่ 72 ในชาร์ตบิลบอร์ด ฮอต 100 และก็ทำให้พวกเขาได้รับการเสนอชื่อเข้าชิงรางวัล Premios Oye! รางวัลทางด้านดนตรีของประเทศเม็กซิโกในปี ค.ศ. 2013 ซึ่งซิงเกิลนี้ก็ถือได้ว่าเป็นซิงเกิลที่ประสบความสำเร็จมากที่สุดของวงในชาร์ตบิลบอร์ด ฮอต 100 และในเดือนพฤศจิกายนพวกเขาก็ได้ปล่อยอัลบั้มที่ 2 ที่มีชื่อว่า "Elevate" พร้อมกับซีรีส์ทางโทรทัศน์ในฤดูกาลที่ 3 
ต่อมาในปี ค.ศ. 2012 ช่วงเดือนกุมภาพันธ์ถึงมีนาคมทางวงก็ได้ประกาศทัวร์คอนเสิร์ตใหญ่ครั้งแรกของวงที่มีชื่อว่า "Better with U Tour" พร้อมกับในปีเดียวกันนั้นทางวงก็ได้ออกภาพยนตร์ทางโทรทัศน์เรื่องแรกของวงโดยมีชื่อว่า "Big Time Movie" ซึ่งภาพยนตร์เรื่องนี้ได้ออกอากาศในประเทศสหรัฐอเมริกาเป็นครั้งแรกในวันที่ 10 มีนาคม ค.ศ. 2012 โดยเรตติ้งของภาพยนตร์เรื่องนี้ก็ถือได้ว่าประสบความสำเร็จเป็นอย่างมากโดยในสัปดาห์แรกที่ภาพยนตร์เรื่องนี้ออกอากาศก็สามารถทำเรตติ้งไปได้มากถึง 13 กว่าล้านคน และทั้งนี้ทางวงก็ได้ออกซาวด์แทร็กอีพีของภาพยนตร์เรื่องนี้ด้วย โดยซาวด์แทร็กของภาพยนตร์เรื่องนี้ก็ได้นำเพลงของเดอะบีเทิลส์มาร้องใหม่ถึง 6 เพลงด้วยกัน
และในเดือนมิถุนายน ปี ค.ศ. 2013 พวกเขาก็ได้ปล่อยอัลบั้มที่ 3 ที่มีชื่อว่า "24/Seven" โดยในปีเดียวกันนั้นเองพวกเขาก็ได้รับรางวัล Golden Bravo Otto Awards สาขา Best Global Pop Band or Group และหลังจากที่ซีรีส์ทางโทรทัศน์จบลงในปี ค.ศ. 2013 แล้วในปี ค.ศ. 2014 พวกเขาก็ยังได้รับรางวัลเวิลด์มิวสิกอะวอดส์ สาขา World's Best Live Act ซึ่งบิกไทม์รัชก็ถือได้ว่าเป็นนักแสดงและศิลปินภายใต้สังกัดนิคคาโลเดียนกลุ่มแรกที่สามารถคว้ารางวัลนี้มาครองได้ และหลังจากที่บิกไทม์รัชได้ทัวร์คอนเสิร์ต Live World Tour สุดท้ายเสร็จทางวงก็ได้ทำการตัดสินใจยุติบทบาทในฐานะวง
จีอาร์บี 130427เอ

จีอาร์บี 130427เอ เป็นแสงวาบรังสีแกมมา ค้นพบเมื่อวันที่ 27 เมษายน ค.ศ. 2013 แสงวาบรังสีแกมมานี้เกี่ยวข้องกับซูเปอร์โนวา "เอสเอ็น 2013ซีคิว" ซึ่งมีการคาดการณ์ลักษณะของแสงความถี่อื่น ๆ เมื่อวันที่ 2 พฤษภาคม ค.ศ. 2013 แล้วตรวจพบเมื่อวันที่ 13 พฤษภาคม 2013 หอสังเกตการณ์อวกาศแฟร์มี ตรวจพบรังสีแกมมาด้วยพลังงานอย่างน้อย 94,000 ล้านอิเล็กตรอนโวลต์ ถูกตรวจจับโดย Burst Alert Telescope บนดาวเทียมกล้องโทรทรรศน์ สวิฟต์ เป็นแสงวาบรังสีแกมมาซึ่งสว่างที่สุดที่เคยตรวจพบสำหรับปรากฏการณ์เช่นนี้ มีแหล่งกำเนิดอยู่ใกล้โลกมากที่สุดใน 5% ของปรากฏการณ์ที่ตรวจพบ โดยอยู่ห่างออกไปประมาณ 3,600 ล้านปีแสง และในเชิงเปรียบเทียบปรากฏเป็นเวลาที่ค่อนข้างนาน
<templatestyles src="แม่แบบ:คำพูด/style.css" />กล้องโทรทรรศน์อวกาศพื้นที่รังสีแกมมาขนาดใหญ่แฟร์มี (LAT) บันทึกรังสีแกมมาหนึ่งแห่งที่มีพลังงานอย่างน้อย 94,000 ล้านอิเล็กตรอนโวลต์ (GeV) หรือประมาณ 35,000 ล้านเท่าของพลังงานแสงที่มองเห็นได้ และมากกว่าสถิติก่อนหน้านี้ของ LAT ประมาณสามเท่า การแผ่รังสีระดับ GeV จากการปะทุนั้นกินเวลานานหลายชั่วโมง และ LAT สามารถตรวจจับได้ตลอดทั้งวัน สร้างสถิติใหม่สำหรับการแผ่รังสีแกมมาที่ยาวนานที่สุดจากปรากฏการณ์แสงวาบรังสีแกมมา
หอสังเกตการณ์อวกาศสวิฟต์ ยังได้สังเกตการระเบิดดังกล่าว และระบุตำแหน่งได้อย่างรวดเร็ว แสงที่ส่องมาจากการระเบิดดังกล่าวนั้นสว่างมากจนสวิฟต์สามารถสังเกตมันได้อีกหกเดือน
นอกจากนี้ยังพบการแผ่รังสีโดยใช้การตรวจคลื่นวิทยุ อินฟราเรด และรังสีช่วงที่มองเห็นได้จากกล้องโทรทรรศน์ภาคพื้นดินโดยใช้ตำแหน่งท้องฟ้าจากสวิฟต์ การระเบิดนี้สังเกตได้ด้วยกล้องโทรทรรศน์เชิงแสงขนาด 350 มม. และสามารถวัดความสว่างได้ โดยโชติมาตรปรากฏที่มองเห็นได้ลดลงจาก 13 เป็น 15.5 ในช่วงเวลาสามชั่วโมงซึ่งเริ่มตั้งแต่เวลา 8:05:12 UTC ของวันที่ 27 เมษายน ค.ศ. 2013 โครงการสำรวจรังวัด Catalina Real-time Transient Survey ยังตรวจพบการระเบิดนี้ในเชิงแสง โดยไม่เกี่ยวข้องกับการแจ้งเตือน การระเบิดนี้ได้รับการกำหนดชื่อในแคตตาล็อกเป็น CSS130502:113233+274156 พบที่ตำแหน่งไรต์แอสเซนชัน 11:32:32.90 และเดคลิเนชัน +27:41:56.5 (J2000) แคตตาล็อก Sloan Digital Sky Survey (SDSS) แสดงให้เห็นกาแล็กซี (SDSS J113232.84+274155.4) เกือบจะตรงกับตำแหน่งนี้ ที่ขนาดในแถบตัวกรองสีแดง "r"&hairsp;=21.26 แต่แคตตาล็อกไม่มีข้อมูลสเปกตรัม
จีอาร์บี 830801

จีอาร์บี 830801 คือแสงวาบรังสีแกมมาที่เกิดขึ้นเมื่อวันที่ 1 สิงหาคม ค.ศ. 1983 มันเป็นหนึ่งในกรณีแสงวาบรังสีแกมมาที่สว่างที่สุดเท่าที่รู้จัก
มันมีฟลักซ์สูงสุด 3.0 โฟตอน·cm−2·s−1·keV−1 ค่าเฉลี่ยจาก 50 ถึง 300 keV ค่า dead time ปรับแก้ด้วยตัวคูณ 1.9 และเส้นโค้งแสงราบเรียบในช่วงที่มีฟลักซ์สูงสุดนาน 256 มิลลิวินาที ฟลักซ์สูงสุด P256 มีขนาดประมาณ 1,400 โฟตอน·s−1·cm−2
เหตุการณ์นี้เป็นการตรวจจับอิทธิพลของแสงวาบรังสีแกมมาต่อบรรยากาศชั้นบนเป็นครั้งแรก
3ซี 273

3ซี 273  เป็นเควซาร์ในกลุ่มดาวหญิงสาว มันเป็นควาซาร์แห่งแรกที่ตรวจสอบได้ มันเป็นควาซาร์ที่สว่างที่สุดในท้องฟ้า (ความส่องสว่างปรากฏ ~ 12.9) นอกจากนี้ยังเป็นหนึ่งในควาซาร์ที่ส่องสว่างมากที่สุดซึ่งมีความส่องสว่างสัมบูรณ์เท่ากับ 26.7 หมายความว่าหากอยู่ห่างจากพอลลักซ์เพียงประมาณ 10 พาร์เซกมันก็จะสว่างบนท้องฟ้าเกือบเท่ากับดวงอาทิตย์ เนื่องจากความส่องสว่างสัมบูรณ์ของดวงอาทิตย์คือ 4.83 หมายความว่าควาซาร์นั้นมีความส่องสว่างมากกว่าดวงอาทิตย์ในช่วงความยาวคลื่นที่มองเห็นได้ 4 ล้านล้านเท่า มวลของหลุมดำใจกลางวัดได้เป็น 886 ± 187 ล้านมวลดวงอาทิตย์
ซูริอาแห่งนาวาร์ สมเด็จพระราชินีแห่งกัสติยา

ซูริอาแห่งนาวาร์  หรือ บลังกา การ์เซส  เสด็จพระราชสมภพหลัง ค.ศ. 1133 ที่ลากัวร์เดีย เมืองอาลาบา สิ้นพระชนม์ 12 สิงหาคม ค.ศ. 1156 เป็นพระราชินีแห่งกัสติยา เป็นพระธิดาของพระเจ้าการ์ซิอา รามิเรซแห่งนาวาร์กับพระมเหสีคนแรก มาร์เกอริตแห่งแลกล์ ซูริอาอภิเษกสมรสกับซันโชที่ 3 ผู้สำเร็จราชการแผ่นดินแห่งกัสติยา (ข้าราชบริพารของพระเจ้าอัลฟอนโซที่ 7 ซึ่งเป็นพระบิดาของพระองค์) เมื่อวันที่ 4 กุมภาพันธ์ ค.ศ. 1151 ในการ์ริออนเดโลสกอนเดส เมืองปาเลนเซีย หลังเดินทางออกจากกาลาออร์รา เมืองโลกรอญโญ เมื่อเดือนมกราคม การแต่งงานถูกจัดเตรียมขึ้นมาเพื่อกระชับความสัมพันธ์ระหว่างเลออน-กัสติยากับนาวาร์ ตามธรรมเนียม ซูริอาจะรับรองเอกสารร่วมกับพระสวามี จึงแกะรอยความเคลื่อนไหวของพระองค์ได้จนถึง ค.ศ. 1155 ในวันที่ 11 พฤศจิกายน ค.ศ. 1155 ทรงให้กำเนิดอนาคตพระเจ้าอัลฟอนโซที่ 8 แห่งกัสติยา หลังเดือนธันวาคม ค.ศ. 1155 ไม่มีปรากฏบันทึกความเคลื่อนไหวของพระองค์อีก และพระองค์สิ้นพระชนม์ในวันที่ 12 สิงหาคม ค.ศ. 1156 สาเหตุการตายน่าจะเป็นภาวะแทรกซ้อนในการตั้งครรภ์พระโอรสชื่อการ์ซิอา 
ซูริอากับพระเจ้าซันโชมีพระโอรสสองคน คือ
การเป็นพิษจากสารหนู

การเป็นพิษจากสารหนู เป็นภาวะที่พบสารหนูในร่างกายสูงกว่าปกติ สารหนูจะยับยั้งการทำงานของเอนไซม์กว่า 200 ชนิดซึ่งส่วนใหญ่เกี่ยวข้องกับเมแทบอลิซึมและการสังเคราะห์-ฟื้นฟูดีเอ็นเอ หากได้รับในชั่วเวลาอันสั้นจะทำให้อาเจียน ปวดท้อง ท้องร่วงและมีอาการผิดปกติทางสมอง ในขณะที่ระยะยาวจะทำให้ผิวหนังหนาและเข้ม ปวดท้อง ท้องร่วง เหน็บชา มีอาการผิดปกติทางหัวใจและมะเร็ง สาเหตุทั่วไปของการได้รับสารหนูในปริมาณมากคือการดื่มน้ำที่ปนเปื้อน (ระดับแนะนำของสารหนูในน้ำดื่มคือต่ำกว่า 10–50 µg/L) การทานยาแผนโบราณ การสูบบุหรี่และการใช้ยาฆ่าแมลง การวินิจฉัยจะใช้การตรวจปัสสาวะ เลือดและเส้นผม
การรักษาพิษจากสารหนูจะใช้กรดไดเมอร์แคปโตซักซินิกและกรด 2,3-ไดเมอร์แคปโต-1-โพรเพนซัลโฟนิก รวมถึงการชำระเลือดผ่านเยื่อ การป้องกันทั่วไปคือการดื่มน้ำที่ไม่ปนเปื้อนสารหนู ซึ่งเป็นสาเหตุหลักที่ทำให้ประชาชนกว่า 200 ล้านคนทั่วโลกมีระดับสารหนูในร่างกายสูงกว่าปกติ พื้นที่ที่ได้รับผลกระทบจากสารหนูมากที่สุดคือบังคลาเทศและเบงกอลตะวันตก มนุษย์ทราบถึงพิษสารหนูมานานกว่าพันปีแล้ว ตามที่มีบันทึกใน Ebers Papyrus ของอียิปต์เมื่อ 1500 ปีก่อนคริสตกาล
เจ้าหญิงอมาเลียแห่งซัคเซิน-ไวมาร์-ไอเซนัค

เจ้าหญิงอมาเลียแห่งซัคเซิน-ไวมาร์-ไอเซนัค  ประสูติเมื่อวันที่ 20 มีนาคม ค.ศ. 1830 เป็นพระธิดาใน เจ้าชายแบร์นฮาร์ดซัคเซิน-ไวมาร์-ไอเซนัค และ เจ้าหญิงไอดาซัคเซิน-ไมนิงเงิน พระองค์ทรงเสกสมรสกับ เจ้าชายเฮนรีแห่งเนเธอร์แลนด์ (ค.ศ. 1820–1879) พระราชโอรสใน พระเจ้าวิลเลิมที่ 2 แห่งเนเธอร์แลนด์ เมื่อวันที่ 9 พฤษภาคม ค.ศ. 1853 รับพระราชทานพระอิสริยยศเป็น เฮอร์รอยัลไฮนีส เจ้าหญิงเฮนรีแห่งเนเธอร์แลนด์ ไม่มีพระบุตร 
เมื่อทรงดำรงพระอิสริยยศเป็นเจ้าหญิงแห่งเนเธอร์แลนด์แล้ว พระองค์ทรงงานในด้าน การกุศล ทรงก่อตั้งโรงเรียนอนุบาลหลายแห่ง ซึ่งพระกรณียากิจของพระองค์นั้นเป็นที่ชื่นชมของประชาชนชาวเนเธอร์แลนด์ ดังพระราชดำรัสที่ว่า
<templatestyles src="แม่แบบ:คำพูด/style.css" />อมาเลีย ชายาของเฮนรีนั้นได้เรื่อง ทำงานอย่างจริงจัง สมกับความเป็นเจ้าหญิง
พระดำรัสของ เจ้าชายเฮนดริกแห่งเนเธอร์แลนด์ (ค.ศ. 1820–1879)
<templatestyles src="แม่แบบ:คำพูด/style.css" />อมาเลียที่รัก การทำงานของเธอนั้นเป็นที่น่าพอใจต่อประชาชนและตัวเรา
เจ้าหญิงอมาเลียแห่งซัคเซิน-ไวมาร์-ไอเซนัค สิ้นพระชนม์ลงเมื่อวันที่ 1 พฤษภาคม ค.ศ. 1872 สิริพระชันษา 42 ปี
แอลฟาหมีใหญ่

แอลฟาหมีใหญ่ (α Ursae Majoris, ย่อเป็น Alpha UMa, α UMa) หรือ Dubhe เป็นดาวฤกษ์ที่สว่างเป็นอันดับที่ 2 (ถึงแม้จะใช้ชื่อว่าแอลฟา) ในกลุ่มดาวหมีใหญ่
คำอธิบาย.
แอลฟาหมีใหญ่เป็นส่วนหนึ่งของกลุ่มดาวจระเข้ ซึ่งมีความสำคัญเพราะจะมีชี้ไปที่ดาวเหนือ โดยดาวนี้อยู่ทางส่วนเหนือ ดาวนี้อยู่ห่างจากดวงอาทิตย์ประมาณ 123 ปีแสงและเป็นดาวยักษ์ที่วิวัฒนาการมาจากแถบลำดับหลักหลังจากกินไฮโดรเจนที่แกนกลางของมัน มันเป็นระบบดาวคู่เป็น α UMa B ที่มีการจำแนกดาวฤกษ์เป็น F0V ดาวฤกษ์ที่โคจรรอบดาวฤกษ์ห่างไปประมาณ 23 หน่วยดาราศาสตร์ (AU) และเสร็จสิ้นการโคจรทุกทุก 44.4 ปี
อิบซง แมลู

อิบสัน เปเรย์รา เดอ เมโล่ (เกิด 8 ตุลาคม 2532) นักฟุตบอลอาชีพชาวบราซิล ในตำแหน่งกองหน้า โดยเคยเล่นให้กับหลายสโมสรในไทย เช่น สมุทรปราการ ซิตี้, สุโขทัย, ขอนแก่น ยูไนเต็ด และมหาสารคาม เอสบีที
โซนิคเจเนอเรชัน

โซนิคเจเนอเรชัน  เป็นวิดีโอเกมแพลตฟอร์ม พัฒนาโดยโซนิคทีม และจัดจำหน่ายโดยเซก้า โดยเกมในซีรีส์ "โซนิคเดอะเฮดจ์ฮ็อก" ซึ่งเป็นเกมที่ผลิตขึ้นเพื่อฉลองครบรอบ 20 ปีของซีรีส์นี้ โดยที่มีโซนิคและเพื่อนสนิทของเขาเทลส์ เมื่อพวกเขารวมตัวเป็นพันธมิตรกับตัวเองในอดีตเพื่อหยุดยั้งความชั่วร้ายจากการลบตลอดเวลา ตัวเกมมีรูปแบบการเล่นสองแบบคือแบบ "คลาสสิก" ซึ่งเล่นจากมุมมองด้านข้างแบบเลื่อนได้จากรูปแบบเกมโซนิคในเครื่องเซก้าเจเนซิสดั้งเดิม และ "สมัยใหม่" 3 มิติ ระดับจะคล้ายกับในเกม "โซนิคอันลีช" และ "โซนิคคัลเลอร์ส"
การพัฒนา "โซนิคเจเนอเรชัน" เริ่มต้นขึ้นใน ค.ศ. 2009 หลังจากเสร็จสิ้นในภาค "อันลีช" โซนิคทีมพยายามที่จะจินตนาการถึงแง่มุมที่ได้รับความนิยมสูงสุดของแฟรนไชส์ในรูปแบบความละเอียดสูงและตัวเกมพัฒนาโดยใช้เฮดจ์ฮ็อกเอนจิน โดยที่แต่ละตำแหน่งและบอสในเกมนั้นเป็นเกมที่เคยเห็นก่อนหน้านี้ในรายการก่อนหน้านี้ในซีรีส์โดยมีเกมรวมถึงการอ้างอิงอื่น ๆ อีกมากมายที่อ้างอิงถึงรายการที่ผ่านมา รายละเอียดของ Devil's Details ได้ช่วยสร้างเวอร์ชันวินโดวส์และ 3DS ตามลำดับ โดยที่เวอร์ชันวินโดวส์นั้นจะมีการกล่าวถึงฉากดัดแปลงที่ใช้งานอยู่ซึ่งชุมชนโดยเฉพาะได้สร้างกลไกการเล่นเกม, และระดับสำหรับเกมใหม่ 
"โซนิคเจเนอเรชัน" ได้รับการชื่นชมจากนักวิจารณ์ในเชิงบวก และประสบความสำเร็จในเชิงพาณิชย์โดยมียอดขาย 1.85 ล้านชุดจากทุกแพลตฟอร์มภายในเดือนพฤษภาคม ค.ศ. 2012 นักวิจารณ์กล่าวว่าภาพ, เสียงและรูปแบบการเล่นเป็นจุดเด่นและเรียกมันว่าเป็นส่วนที่ดีสำหรับแฟรนไชส์ นอกจากนี้ยังได้รับการวิพากษ์วิจารณ์บางส่วน โดยส่วนใหญ่เป็นอัตราเฟรมและปัญหาการควบคุม และการตอบรับตัวเกมในเวอร์ชัน 3DS เป็นไปในทิศทางผสมกัน นักวิจารณ์ได้วิจารณ์ถึงความยาวและการออกแบบที่สั้นและถือว่าแย่กว่าเกมโซนิคภาคก่อนหน้าของ Dimps การทำซ้ำแบบคลาสสิกของเกมโซนิคที่นำมาใช้ในเกมยังคงปรากฏให้เห็นทั่วแฟรนไชส์